CPM Leaders Kids and Controvercies | വാർക്കപ്പണിയെടുത്ത് ഇവിടെ ഒരു സിപിഎം സംസ്ഥാന സെക്രട്ടറിയുടെ മകൻ ജീവിച്ചിരുന്നു! സാരി വാങ്ങിക്കാൻ കാശില്ലാത്ത ഇഎംഎസും വീട് വിറ്റുപോയ പാലോളിയും പഴങ്കഥ; മയക്കുമരുന്ന് തൊട്ട് ലൈംഗിക അപവാദം വരെ ഉണ്ടായിട്ടും കുലുക്കമില്ലാതെ ബിനീഷും ബിനോയും; ഡിഗ്രിക്ക് തേർഡ് ക്ലാസ് മാത്രമായിട്ടും പിണറായിയുടെ മകന് ബമ്മിങ്ങ്ഹാമിൽ അഡ്‌മിഷനും ഉയർന്ന ജോലിയും; വീണയുടെ കമ്പനിയുടെ വളർച്ചയും മുഖ്യമന്ത്രിക്കൊപ്പം; മക്കളാൽ മുടിയുന്ന ഒരു വിപ്ലവ പാർട്ടിയുടെ കഥ - MarunadanMalayalee.com\nSeptember 04, 202003:40 PM IST Permalink\n'പ്രിയപ്പെട്ട സാഹിബിന്, കത്തുമായി വരുന്ന കുട്ടി എന്റെ മകൾ മാലതിയാണ്. അവൾക്ക് രണ്ട് വോയിൽ സാരി കൊടുക്കുക. അല്പം ബുദ്ധിമുട്ടിലാണ്. അടുത്ത മാസത്തെ ശമ്പളത്തിൽ നിന്ന് കടം തീർത്തുകൊള്ളാം...എന്ന്, ഇ എം എസ്''\nഅടുത്തകാലത്ത് സോഷ്യൽ മീഡിയിൽ വൈറലായ ഒരു കത്താണിത്. മുൻ മുഖ്യമന്ത്രിയും സിപിഎമ്മിന്റെ അനിഷേധ്യ നേതാവുമായിരുന്ന ഇഎംഎസ് നമ്പൂതിരിപ്പാട് തിരുവനന്തപുരം ചാലയുടെ ഒരു വ്യാപാരിക്ക് എഴുതിയ കത്തിലെ വാചകങ്ങൾ ആണിത്. മുഖ്യമന്ത്രിയായിരുന്ന ഒരാൾ സ്വന്തം മകൾക്ക് ഒരു സാരി പോലും വാങ്ങിക്കൊടുക്കാൻ പോലും കഴിയാത്ത സാമ്പത്തിക ബുദ്ധിമുട്ടിലായിരുന്നു എന്നു വ്യക്തമാക്കുന്നതായിരുന്നു ഈ ഈ കത്ത്. അടുത്ത മാസത്തെ ശമ്പളം കാത്തിരിക്കുകയാണ് കടങ്ങൾ വീട്ടാൻ എന്നും ഇഎംഎസ് പറയുന്നത് നോക്കുക\nഈ കത്തിനെക്കുറിച്ചും വിവാദങ്ങൾ നിലനിൽക്കുന്നുണ്ട്. ഇഎംഎസിന്റെ മകൾ രാധ പറയുന്നത് ഇങ്ങനെയാണ്. 'പിതാവിന്റെ പേരോ പദവിയോ ഒരിക്കൽ പോലും ഉപയോഗിക്കാൻ പാടില്ലായെന്ന കർശന നിർദ്ദേശത്തിലാണ് ഞങ്ങളെ വളർത്തിയത്. എന്താവശ്യവും അമ്മയോടാണ് പറഞ്ഞിരുന്നത്. അമ്മയാണ് ഞങ്ങളുടെ ആവശ്യങ്ങൾ നടത്തി തന്നിരുന്നത്. മക്കളായ ഞങ്ങൾക്ക് സാരി വാങ്ങാൻ ഇഎംഎസ് കത്തെഴുതിയത് ഞങ്ങൾ അറിഞ്ഞിട്ടില്ല. ഞങ്ങളാരും സാരി വാങ്ങാൻ പോയിട്ടുമില്ല'- പക്ഷേ ഒരു കാര്യം രാധയും സമ്മതിക്കുന്നു. മക്കൾക്കുവേണ്ടി ഒരു ശിപാശയും ഇഎംഎസ് നടത്തിയിട്ടില്ല. കാര്യമായി ഒന്നും സമ്പാദിച്ചിട്ടുമില്ല. അദ്ദേഹത്തിന് എല്ലാം പാർട്ടിയായിരുന്നു സ്വന്തം സ്വത്തുക്കൾപോലും പാർട്ടിക്കായി വിട്ടുകൊടുത്ത ഋഷി തുല്യമായ ജീവിതം ആയിരുന്നു അദ്ദേഹത്തിന്റെത് എന്ന് രാഷ്ട്രീയ എതിരാളികൾ പോലും സമ്മതിക്കും. മടിയിൽ കീശയുള്ളവനേ വഴിയിൽ ഭയമുള്ളൂ എന്ന് അന്വർഥമാക്കുന്നതായിരുന്നു അക്കാലത്തെ കമ്യൂണിസ്റ്റ് നേതാക്കളുടെ ജീവിതം.\nഇത് ഇഎംഎസിന്റെ ഒറ്റപ്പെട്ട നിലപാട് ആയിരുന്നില്ല. സുന്ദരയ്യയും, രണദിവയും, എകെജിയും, കൃഷ്ണപ്പിള്ളയും, പാലോളിയും, ചടയൻ ഗോവിന്ദനും ഉൾപ്പെടുന്ന കമ്യൂണിസ്റ്റ് നേതാക്കൾ എക്കാലവും ലാളിത്യത്തിന്റെ പക്ഷത്തായിരുന്നു. അവരുടെ മക്കൾക്കും ബന്ധുക്കൾക്കുമൊക്കെ ഒരു ശിപാർശ പറയാൻ പോലും പേടിയായിരുന്നു. രണ്ടുതവണ മന്ത്രിയായിട്ടും സ്വന്തം വീടും പുരയിടവും കടം കൊണ്ട് വിൽക്കേണ്ട വ്യക്തിയാണ് നമ്മുടെ പാലോളി മുഹമ്മദ് കുട്ടി. പാർട്ടി ഭരിക്കുമ്പോഴും ഒരു സിപിഎം സംസ്ഥാന സെക്രട്ടറിയുടെ മകൻ വാർക്കപ്പണിയെടുത്ത് ജീവിച്ച അനുഭവം സങ്കൽപ്പിക്കാൻ കഴിയുമോ. അതായിരുന്നു ചടയൻ ഗോവിന്ദൻ എന്ന കണ്ണൂരിലെ സമുന്നതായ നേതാവിന്റെ മകന്റെ അനുഭവം. ബാങ്കിലും ആശുപത്രികളിലുമൊക്കെയായി കിട്ടുന്നിടത്തൊക്കെ മക്കളെയും ബന്ധുക്കളെയും തിരുകിക്കയറ്റുന്നവർക്ക് പറഞ്ഞാൽ മനസ്സിലാവുന്നതല്ല അതൊന്നും.\nപക്ഷേ ഇന്ന് കാലം എത് രീതിയിൽ മാറ്റുന്നുവെന്ന് നോക്കൂ. ഇന്ന് ചടയൻ ഗോവിന്ദന്റെ അതേ സ്ഥാനത്ത് ഇരിക്കുന്ന കോടിയേരി ബാലകൃഷ്ണന്റെ മകൻ ആരോപിതനായിരിക്കുന്നത് മയക്കുമരുന്ന് കേസിലാണ്! ഞെട്ടിപ്പിക്കുന്നതാണ് ഈ അപചയം. കോടിയേരിയുടെ മൂത്ത മകൻ ബിനോയ്ക്ക് ദൂബൈയിൽ യാത്രാവിലക്ക് ഉണ്ടായതും, ബീഹാരി ബാർഡാൻസറുമായി ഉണ്ടായ ലൈംഗിക അപവാദത്തിന്റെ വാർത്തകളും ഇനിയും അടങ്ങിയിട്ടില്ല. ചങ്ങാത്ത\nമുതലാളിത്തം എന്ന് ഒരുകാലത്ത് മാർക്‌സിസ്റ്റുകാർ അപഹസിച്ചിരുന്ന വാക്കിന്റെ ഏറ്റവും നല്ല ഉദാഹരണങ്ങളാണ് ഇന്ന് ജീവിച്ചിരിക്കുന്ന പല കമ്യൂണിസ്റ്റ് നേതാക്കളും. അവർക്ക് ഇന്ന് മുതലാളിമാരോടും കുത്തകള്ളോടും യാതൊരു അയിത്തവുമില്ല. രവിപിള്ളയും, യൂസഫലിയും, ഗൾഫാർ മുഹമ്മദലിയുമെല്ലാം സിപിഎം നേതാക്കളുടെ മക്കളെ കുടിയിരുത്തുന്നതിനുള്ള റിക്രൂട്ട്മെന്റ് എജൻസികൾ മാത്രം. സ്വാശ്രയ കോളജിനെതിരെ പ്രസംഗിച്ചിരുന്ന ഇന്നത്തെ മുഖ്യമന്ത്രി പിണറായി വിജയന്റെ മകൾ മാതാ അമൃതാനന്ദമയിയുടെ\nസ്വാശ്രയ കോളജിൽ പഠിച്ചാണ് പിന്നെ രവി പിള്ളയുടെ കമ്പനിയിൽ എത്തുന്നതും സ്പ്രിങ്ളർ കരാറിൽ വരെ വിവാദമായ പുതിയ കമ്പനിയുടെ ഉടമായയതും. വെറു തേർഡ് ക്ലാസ് ബിരുദം മാത്രമുള്ള പിണറായുടെ മകൻ ബർമ്മിഹാം യൂനിവേഴ്സിറ്റിയിൽ പഠിച്ച് ഇന്ന് അബൂദബിയിൽ ഉന്നത ജോലി നോക്കുന്നു.\nഇതൊക്കെ എങ്ങനെ കിട്ടുന്നു എന്നിടത്താണ് പ്രശ്നം. പിതാവിന്റെ ബീജ ഗുണം അല്ലാതെ എന്ത് കഴിവാണ് ഇവർക്കൊക്കെയുള്ളത്. കമ്മ്യൂണിസ്റ്റ് ജീവിതരീതിയെക്കുറിച്ച് പാർട്ടി സമ്മേളനങ്ങളിലും പ്രത്യേക പ്ലീനങ്ങളിലും മാർഗനിർദ്ദേശങ്ങൾ പുറപ്പെടുവിക്കാറുണ്ട്. ഇതൊക്കെ നിലനിൽക്കെയാണ് പാർട്ടി സെക്രട്ടറിയുടെ മക്കൾക്കെതിരെ അടക്കം നിരന്തരം ആരോപണങ്ങൾ ഉയരുന്നത്. ബംഗാളിൽ എസ്എഫ് ഐ നേതാവും എം പിയുമായ\nഋതബ്രതാ ബാനർജിയെ സിപിഎം പുറത്താക്കിയത് അദ്ദേഹത്തിന്റെ ജീവിത രീതി പാർട്ടി നയങ്ങൾക്ക് നിരക്കുന്നതല്ലെന്ന് ചൂണ്ടിക്കാട്ടിയായിരുന്നു. അങ്ങനെ പുറത്താക്കാൻ തുടങ്ങിയാൽ കേരളത്തിൽ എത്രപേർ ബാക്കിയുണ്ടാവും.\nവീട് വിറ്റുപോയ പാലോളി\nപഴയ കമ്യൂണിസ്റ്റ് നേതാക്കളുടെ ത്യാഗം അവർക്ക് മറ്റ് വഴികൾ ഒന്നും ഇല്ലാത്തതുകൊണ്ടാണെന്ന് വിമർശിക്കുന്നവർ ഉണ്ടാവാം . എന്നാൽ ആധുനികാലത്തും അതിലളിതമായി ജീവിച്ച നേതാവിന് ഉദാഹരണമാണ് രണ്ടുതവണ മന്ത്രിയായ സിപിഎമ്മിന്റെ ഉന്നതനായ നേതാവ് പാലോളി മുഹമ്മുദുകുട്ടി. വർഷങ്ങൾക്ക് മുമ്പ് മനോരമയുടെ എകസക്ലൂസീവ് വാർത്തയായിരുന്നു പാലോളിയുടെ മലപ്പുറം ചട്ടിപ്പറമ്പിലെ വീട് വിറ്റുപോയത്. അങ്ങനെയാണ് പാലോളി. അധികാരം ഉപയോഗിച്ച നയാ പൈസ സമ്പാദിക്കുകയോ മക്കളെ അധികാര സ്ഥാനങ്ങളിലേക്ക് ഉയർത്തുകയോ ചെയ്തിട്ടില്ല.\nഇതേക്കുറിച്ച് പാലോളി പ്രതികരിക്കുന്നത് ഇങ്ങനെയാണ്. -''ചില ആളുകൾ ഉന്നതസ്ഥാനത്ത് വന്നാൽ അവരുടെ മക്കൾ അത് ദുരുപയോഗം ചെയ്ത് ആ വ്യക്തിക്കും അയാൾ ഉൾക്കൊള്ളുന്ന പ്രസ്ഥാനത്തിനും ചീത്തപ്പേര് ഉണ്ടാക്കാറുണ്ട്. ഞാൻ നായനാർ മന്ത്രിസഭയിൽ അംഗമായിരുന്ന കാലം. എന്റെ മൂത്ത മകൻ ഹൈദരാലി ഗൾഫിൽ നിന്ന് നാട്ടിൽ വന്ന സമയമാണത്. ബാപ്പയോട് പറഞ്ഞ് ആ കാര്യമൊന്ന് ശരിയാക്കണം എന്ന് ആളുകൾ അവനോട് വന്നു പറയും. നല്ല കാര്യം പറയും. നടക്കാത്ത കാര്യവും പറയും. ഒരിക്കലും നമുക്ക് ചെയ്യാൻ പറ്റാത്ത കാര്യവും പറയും. ആവശ്യങ്ങൾ പറയുന്നതല്ലാതെ അവ ചെയ്യാൻ പറ്റുന്നതാണോ എന്ന് അപ്പോൾ ചിന്തിക്കാൻ പറ്റില്ലല്ലോ. പാർട്ടി കമ്മിറ്റി മുഖേന കിട്ടുന്നതൊക്കെ നമ്മൾ പരിശോധിക്കും. അവർ ഒരു പരിശോധന കഴിഞ്ഞിട്ടാണ് അങ്ങോട്ട് അയക്കുന്നത്. അതിനാൽ വല്ലാതെ തകരാർ ഉണ്ടാവില്ല. ഞാൻ മകനോട് പറഞ്ഞു, ''ആളുകൾ കൊണ്ടുവന്നു തരുന്ന നിവേദനങ്ങളെല്ലാം നീ വാങ്ങി വെച്ചിട്ട് അത് നടപ്പാക്കാൻ കഴിയില്ല. നീ അവരോട് കാര്യം തുറന്നു പറയണം. ഇതിലെ പ്രായോഗിക പ്രയാസങ്ങൾ പറഞ്ഞു ബോധ്യപ്പെടുത്തണം.\nരണ്ട് മാസത്തെ ലീവിന് വന്നതായിരുന്നു അവൻ. 15 ദിവസം കഴിഞ്ഞപ്പോൾ ലീവ് ക്യാൻസൽ ചെയ്ത് തിരിച്ചുപോയി. ഗൾഫിൽ എത്തിയ ഉടനെ അവൻ എന്നോട് വിളിച്ചു പറഞ്ഞു, ''ഉപ്പാ നാട്ടിൽ നിന്നാൽ ശരിയാകില്ല. ആളുകൾ ഓരോ കാര്യം വന്നു പറയുകയാണ്. സാധ്യമല്ല എന്ന് അവരോട് പറയാൻ എനിക്ക് കഴിയില്ല. നിങ്ങളാണെങ്കിൽ ഇത്തരം കാര്യങ്ങൾ ആവശ്യപ്പെട്ടാൽ ദേഷ്യപ്പെടുകയും ചെയ്യും. അങ്ങനെ തിരിച്ചുപോന്നതാണ് ഞാൻ.''നമ്മൾ ശ്രദ്ധിച്ചില്ലെങ്കിൽ പാർട്ടിക്ക് ക്ഷീണം വരും. അതിന് ഉത്തരം പറയേണ്ടി വരിക പാലോളി തറവാട്ടുകാരല്ലല്ലോ സംസ്ഥാനത്തുള്ള മുഴുവൻ പാർട്ടി സഖാക്കളുമാണ്. വലിയ ശ്രദ്ധ എപ്പോഴും ആ കാര്യത്തിൽ വേണം. അതില്ലാതെ പിശക് പറ്റുന്നതിന്റെ പരുക്ക് പാർട്ടിക്ക് പറ്റുന്നുണ്ട്'. - പാലോളി പറയുന്നു.\nമക്കൾ അധ്വാനിച്ച് ജീവിക്കുന്നതിൽ അഭിമാനിച്ച ചടയൻ\nഅതുപോലെ തന്നെയായിരുന്നു സിപിഎം നേതാവ് ചടയൻ ഗോവിന്ദന്റെയും\nജീവിതം. 98ൽ മരിക്കുമ്പോൾ സിപിഎം സംസ്ഥാന സെക്രട്ടറിയായിരുന്നു ചടയൻ ഗോവിന്ദൻ. അന്ന് നായനാർ സർക്കാറാണ് ഭരിക്കുന്നത്. അക്കാലത്തും ചടയന്റെ മക്കൾ കൂലിപ്പണിയെടുത്ത് ജീവിക്കയായിരുന്നു. മനോരമയിൽ തന്നെയായിരുന്നു ചടയന്റെ മകൻ കമ്പിവളക്കുന്നതിന്റെ ചിത്രം കൊടുത്ത് വിശദമായി വാർത്തവന്നത്. ചടയൻ മരിക്കുന്നതിന് മുമ്പും പലരും ഇക്കാര്യം ശ്രദ്ധയിൽ പെടുത്തിയിരുന്നു. എന്നാൽ അനർഹമായി ഒന്നും ചെയ്യാൻ അദ്ദേഹം കൂട്ടാക്കിയില്ല. മാത്രമല്ല മക്കൾ അധ്വാനിച്ചാണ് ജീവിക്കുന്നതെന്ന് അദ്ദേഹം എവിടെയും എടുത്തു പറയുകയും ചെയ്യുമായിരുന്നു.\n1948-ൽ കമ്യുണിസ്റ്റ് പാർട്ടിയിൽ അംഗമായ ചടയൻ നിരവധി തൊഴിലാളി സമരങ്ങൾ നയിക്കുകയും ജയിൽവാസം അനുഷ്ഠിക്കുകയും ചെയ്തിട്ടുണ്ട്. കമ്മ്യൂണിസ്റ്റ് പാർട്ടി നിരോധിച്ച സമയത്ത് പൊലീസിന്റേയും ശത്രുക്കളുടേയും ആക്രമണത്തിനു പലതവണ വിധേയനായിരുന്നു ഗോവിന്ദൻ. പാർട്ടി നിരോധനം നിലനിന്നിരുന്ന കാലത്ത്, കമ്മ്യൂണിസ്റ്റ് നേതാവായ പി. കൃഷ്ണപിള്ളയെ കൊണ്ടു വന്ന് നാറാത്ത് പ്രസംഗിപ്പിച്ചു. ശത്രുക്കൾ ആക്രമിച്ചെങ്കിലും കൃഷ്ണപിള്ളക്ക് യാതൊരാപത്തും സംഭവിക്കാതെ ഗോവിന്ദനുൾപ്പടെയുള്ള പ്രവർത്തകർ സംരക്ഷിക്കുകയായിരുന്നു. കയറളത്തെ കോൺഗ്രസ്സ് നേതാവായിരുന്ന കുഞ്ഞിരാമൻ നമ്പ്യാരുടെ വീടാക്രമിച്ച കേസിൽ ഗോവിന്ദൻ പ്രതിയായിരുന്നു. പൊലീസിന്റെ പിടിയിൽപ്പെടാതിരിക്കാൻ ഒളിവിൽപോയെങ്കിലും പിന്നീട് അറസ്റ്റിലായി. ഈ കേസിൽ ഏഴുമാസത്തോളം കണ്ണൂരിൽ തടവുകാരനായി കഴിഞ്ഞു. 1965 ൽ ചൈനാ ചാരനെന്നു മുദ്രകുത്തി പൊലീസ് വേട്ടയാടി, വീണ്ടും ഒളിവിൽ പോയെങ്കിലും പൊലീസ് അറസ്റ്റു ചെയ്തു. അടിയന്തരാവസ്ഥക്കാലത്ത് മുഴുവനായി ഒളിവിലായിരുന്നു.\nഅവിഭക്ത കമ്മ്യൂണിസ്റ്റ് പാർട്ടിയുടെ ജില്ലാ കൗൺസിൽ അംഗമായിരുന്നു. പാർട്ടി പിളർന്നപ്പോൾ സിപിഐ.എമ്മിന്റെ കൂടെ നിന്നു. സിപിഎം കണ്ണൂർ ജില്ലാ സെക്രട്ടറി, കേരള നിയമസഭാംഗം (19771979) അഴീക്കോട് നിയമസഭാമണ്ഡലം എന്നീ നിലകളിൽ പ്രവർത്തിച്ച ശേഷം സിപിഎം സംസ്ഥാന സെക്രട്ടറിയായിരിക്കെ 1998 സെപ്റ്റംബർ ഒമ്പതിന് തന്റെ 69ാം വയസ്സിലാണ് അദ്ദേഹം അന്തരിച്ചത്. ചടയൻ ഗോവിന്ദന്റെ നിര്യാണത്തെ തുടർന്നാണ് പിണറായി പാർട്ടി സെക്രട്ടറിയായി എത്തുന്നത്.\nപിണറായിയുടെ മകൾക്ക് അമൃതാന്ദമയിയുടെ കോളജിൽ പ്രവേശനം\nചടയന്റെ പിൻഗാമിയായി എത്തിയ പിണറായി വിജയന് പക്ഷേ ചടയന്റെ ജീവിതചര്യ പിന്തുടരാൻ കഴിഞ്ഞോ എന്നത് സംശയമാണ്. അധിനിവേശ പ്രതിരോധ സമിതിയും, ആർഎംപിയുമൊക്കെ ഗുരുതരമായ ആരോപണങ്ങളാണ് അദ്ദേഹത്തിന്റെ കുടുംബത്തിനുനേരെ ഉയർത്തിയത്. പിണറായി വിജയന്റെ മക്കളുടെ വിദ്യാഭ്യാസം സംബന്ധിച്ചാണ് ആദ്യം ആരോപണം ഉയർന്നത്. സ്വാശ്രയ കോളജുകൾക്കെതിരെ സമരം നടത്തി കൂത്തപറമ്പിൽ അഞ്ചുയുവാക്കൾ വെടിയേറ്റ് മരിച്ചതൊക്കെ ഇനിയും ആരും മറന്നിട്ടില്ല. ഈ സമയത്താണ് പിണറായിയുടെ മകൾ വീണക്ക് മാതാ മാതാഅമൃതാനന്ദമയിയുടെ കോളജിൽ അഡ്‌മിഷൻ കിട്ടയത്. ഇതേക്കുറിച്ച് ബെർളിൻ കുഞ്ഞനന്തൻ നായർ ഉന്നയിച്ച ആരോപണങ്ങ്േളാട് ഇനിയും മറുപടി പറയാൻ പിണറായിക്ക് ആയിട്ടില്ല. ബർലിൻ കുഞ്ഞനന്തൻ നായർ എഴുതിയ 'ഒളിക്യാമറകൾ പറയാത്തത്' എന്ന ആത്മകഥയിലെ 'ദഹിക്കാതെ പോയ ഊണ്' എന്ന അദ്ധ്യായം സോഷ്യൽ മീഡിയയിൽ ഇപ്പോഴും വൈറലാണ്.\nദഹിക്കാതെ പോയ ഊണ്'; അധ്യായത്തിന്റെ പ്രസക്ത ഭാഗങ്ങൾ ഇങ്ങനെയാണ്.-പിണറായിയുടെ മകൾ വീണക്ക് ഐ.റ്റി വിഷയത്തിൽ എഞ്ചിനിയറിംഗിന് കലശലായ ആഗ്രഹമുള്ള കാലം. കൊലിയക്കോട് കൃഷ്ണൻ നായർ മുഖേന സീറ്റുറപ്പിക്കാനുള്ള ശ്രമം വിഫലമായി. എ.കെ.ജി സെന്ററിൽ നിന്ന് ബർലിൻ കുഞ്ഞനന്തൻ നായർ മുഖേന ക്യാപ്റ്റൻ കൃഷ്ണൻ നായരുമായി ബന്ധപ്പെടുന്നു.കോയമ്പത്തൂരിലെ അമൃതാ എഞ്ചിനിയറിങ് കോളേജിൽ പ്രവേശനം ലഭിക്കാൻ അമ്മയെ സ്വാധീനിക്കുന്നു.ജാതി മതശക്തികളുടെയും പുത്തൻ സാമ്പത്തിക ശക്തികളുടേയും സമ്മർദ്ദത്തിൽ സ്വാശ്രയകോളേജുകൾ തലങ്ങും വിലങ്ങും ആരംഭിച്ചതിനെതിരെ എസ്.എഫ്.ഐ യും ഡിവൈഎഫ്ഐ യും നടത്തിയ പോരാട്ടങ്ങളുടെ ചൂടും ചോരയും അന്തരീക്ഷത്തിൽ നിലനിന്നിരുന്നു.\nഎൻട്രസ് ടെസ്റ്റ് എന്ന ഒരു നടപടി ക്രമം ഇവിയെയുണ്ട്. അതിന്റെ മാർക്കുകൂടി കണക്കിലെടുത്താണ് അഡ്‌മിഷൻ നൽകുന്നത്.വെറും ഫോർമാലിറ്റി, കുട്ടിക്ക് എഴുതിക്കൂടെ ഇതു കേട്ടപ്പോൾ എല്ലാവരുടേയും മുഖത്ത് മ്ലാനത പരന്നു. ഞാൻ പ്രൊഫ. പരമേശ്വരനോട് സ്വകാര്യമായി പറഞ്ഞു എൻട്രസ് ടെസ്റ്റിൽ കുട്ടി പാസ്സായിക്കോണം എന്നില്ല ഇത്രയും ഉപകാരം ചെയ്തുതന്ന സ്ഥിതിക്ക് അതും കൂടി ഒഴിവാക്കി തന്നുകൂടെ അദ്ദേഹം ആരെയോ വിളിച്ചശേഷം എൻട്രസ് ഒഴിവാക്കിത്തന്നു.അങ്ങനെ ക്യാപ്റ്റൻ കൃഷ്ണൻ നായർ മുഖേന മാതാ അമൃതാനന്ദമയി ഇടപെട്ട് ഒരു രൂപ പോലും കൊടുക്കാതെ പിണറായിയുടെ മകൾക്ക് അഡ്‌മിഷൻ കിട്ടി ലോക്കൽ ഗർഡിയനായി വരദരാജൻ മുതലാളിയുടെ പേര് കൊടുക്കുകയും ചെയ്തു.'- ബർലിൻ എഴുതി. ഇത് ഇതുവെരെയും പിണറായി നിഷേധിച്ചിട്ടില്ല. ബർലിൻ കുഞ്ഞനന്തൻ നായർ പിന്നീട് പാർട്ടിയിലേക്ക് തിരിച്ചുവന്നെങ്കിലും അദ്ദേവും തന്റെ പുസ്തകത്തെ തള്ളിപ്പറഞ്ഞിട്ടില്ല.\nപിണറായി ഭരണത്തിൽ മകളുടെ കമ്പനിയും ലാഭമാവുന്നു\nപഠനശേഷം പിണറായിയുടെ മകൾ ജോലിക്കുചേർന്നതും പ്രമുഖ വ്യവസായി രവി പിള്ളയുടെ കമ്പനിയിൽ ആയിരുന്നു. സിപിഎമ്മിന് അദാനിയെപ്പോലുള്ള കുത്തകകളോട് മാത്രമേ വിരോധമുള്ളൂ എന്ന് വിമർശകർ പറയുന്നത് ഇതുകൊണ്ടാണ്. ദീർഘകാലം ഇവിടെ ജാലി ചെയ്ത ശേഷമാണ് വീണ സ്വന്തമായി കമ്പനി തുടങ്ങുന്നത്. രവിപിള്ളയുടെ ഉടമസ്ഥതയിലുള്ള ആർപി ടെക്സോഫ്റ്റിന്റെ സിഇഒയായിരുന്നു വീണ. പഠിക്കാൻ ആവറേജ് മാത്രമായിരുന്നു ഒരു കുട്ടി വളരെ പെട്ടന്ന ഉയരങ്ങളിൽ എത്തുന്നത് എങ്ങനെയാണെന്ന് വ്യക്തം.\nസിംപ്രിങ്ളർ വിവാദത്തിൽ ആ കമ്പനിയും പെട്ടു. വീണയുടെ കമ്പനിയായ എക്സാലോജിക്കിന് സിംപ്രിങ്ളറുമായി ബന്ധമുണ്ടെന്ന ആരോപണമാണ് പ്രതിപക്ഷം ഉയർത്തിയത്. സിംപ്രിങ്ളർ വിവാദം ഉയർന്നപ്പോൾ തന്നെ മുഖ്യമന്ത്രിയുടെ മകളായ വീണയുടെ എക്സാലോജിക്ക് ഐടി കമ്പനിയുടെ വെബ്സൈറ്റ് സസ്പെൻഡ് ചെയ്യപ്പെട്ടു. ആ വെബ്സൈറ്റിൽ ആദ്യമുണ്ടായിരുന്ന വിവരങ്ങൾ പലതും എടുത്തുമാറ്റപ്പെട്ടു. മാത്രമല്ല തുടർച്ചയായി നഷ്ടത്തിലായ ഈ കമ്പനിക്ക് ധനലക്ഷ്മി ബാങ്ക് ലക്ഷങ്ങൾ ലോൺ എങ്ങനെ കൊടുത്തുവെന്നതും വിവാദമായിട്ടുണ്ട്. തുടർച്ചയായ നഷ്ടം കാണിച്ച കമ്പനി പിണറായി മുഖ്യമന്ത്രിയാ ആദ്യ വർഷത്തിലാണ് പൊടുന്നനെ ലാഭം ഉണ്ടാക്കിയത്. അതായത് പിണറായിയുടെ പേര് തന്നെയാണ് വീണയുടെ ബലം എന്ന് വ്യക്തം.\nഎക്‌സാലോജിക്ക് കമ്പനിയുടെ ഡയറക്ടറായ മുഖ്യമന്ത്രിയുടെ മകൾ വീണ തൈക്കണ്ടിയിൽ കമ്പനി രജിസ്‌ട്രേഷൻ രേഖകളിൽ നൽകിയിട്ടുള്ളത് സിപിഎം ആസ്ഥാനമായ എകെജി സെന്ററിന്റെ വിലാസമാണെന്നതും വിവാദമായി. ഐടി കമ്പനിയുടെ രജിസ്‌ട്രേഷന് രജിസ്ട്രാർക്ക് നൽകിയിരിക്കുന്ന വിലാസം വീണാ തൈക്കണ്ടിയിൽ, പിണറായി വിജയന്റെ മകൾ, എകെജി സെന്റർ, പാളയം എന്നാണ്. കമ്പനി ഉടമസ്ഥതയ്ക്ക് വീണയുടെ നോമിനിയാക്കി മാറ്റിയിട്ടുള്ള അമ്മ കമല വിജയൻ തലശേരി മേൽവിലാസം നൽകിയപ്പോൾ സിപി എം ബന്ധങ്ങൾ ഐടി വ്യവസായത്തിൽ പ്രയോജനപ്പെടുത്തുകയെന്ന ദുരുദ്ദേശ്യത്തോടെ പാർട്ടി കേരള ആസ്ഥാനമായ എകെജി സെന്റർ വിലാസം ഉൾപ്പെടുത്തുകയായിരുന്നെന്നാണ് വിമർശകർ ആരോപിക്കുന്നത്.\nആരംഭം കുറിച്ച 2014ലെ സാമ്പത്തിക നഷ്ടത്തിൽ നിന്ന് പിണറായി വിജയൻ മുഖ്യമന്ത്രിയായ 2016 മുതൽ എക്‌സലോജിക് കമ്പനി അസാധാരണ ലാഭത്തിലേക്ക് കുതിച്ച് ഉയരുകയായിരുന്നു. ബെംഗളൂർ ആസ്ഥാനമെങ്കിലും ഐടി കമ്പനിയുടെ ഇടപാടുകാരിൽ മലയാളികൾ ഏറെയുണ്ട്. ഇവിടെയാണ് മുഖ്യമന്ത്രിയുടെ മകൾ വീണ സ്വന്തം വിലാസം തന്നെ പാർട്ടി ആസ്ഥാനത്തിന്റേതാക്കി നൽകുമ്പോഴുള്ള നേട്ടവും, കമ്പനിയുടെ വളർച്ചയുമെല്ലാം വെളിപ്പെടുന്നത്. അമേരിക്കൻ കമ്പനിയായ സ്പ്രിങ്ക്‌ളർ ചെയ്യുന്ന വിവര സാങ്കേതിക പ്രവർത്തനങ്ങളെല്ലാം ചെയ്യുന്ന കമ്പനിയാണ് വീണയുടെ എക്‌സലോജിക്. ഇവർ മുമ്പ് ജോലി ചെയ്തിരുന്ന ടോളന്റ് സിസ്റ്റംസും ഇതേ പ്രവർത്തനങ്ങളാണ് ചെയ്തിരുന്നത്.\nഡിഗ്രി തേർഡ് ക്ലാസിൽ പാസായ മകൻ ബർമ്മിങ്ങ്ഹാമിൽ\nമകൾ വീണയെപ്പോലെ തന്നെ പിണറായി വിജയന്റെ മകൻ വിവേക് കിരൺ ബർമ്മിഹാം യൂനിവേഴ്സിറ്റതിൽ പഠിച്ചതും വൻ വിവാദമായി. ഡിഗ്രി തേർഡ് ക്ലാസിൽ പാസായ കുട്ടിക്ക് എങ്ങെനെയാണ് ബമ്മിങ്ങ്ഹാമിൽ അഡ്‌മിഷൻ കിട്ടുക എന്നാണ് അന്ന് അധിനിവേശ പ്രതിരോധ സമിതിയുടെ മാസികയായ ജനശക്തിയിൽ വന്ന ലേഖനം ആരോപിക്കുന്നത്.\n'വിവിക് ഡിഗ്രി പാസായത് മൂന്നാം ക്ലാസിൽലാണ്. രണ്ടാം വർഷത്തിൽ അക്കൗണ്ടൻസിക്ക് 100ൽ കിട്ടിയത് 17 മാർക്ക്. ഇംപ്രൂവ്മെന്റ് എഴുതിയപ്പോൾ ആറു മാർക്കു കൂടി 23 ആയി.സഹകരണ മന്ത്രി ജി സുധാകരനും സാഹിത്യനായകൻ ടി പത്മനാഭനും മിടുക്കനെന്ന് വാഴ്‌ത്തിയ പിണറായി വിജയന്റെ മകൻ വിവേക് പിണറായിക്ക് കിട്ടിയ മാർക്കുകളാണ് ഇത്.തിരുവനന്തപുരം മാർ ഇവാനിയോസ് കോളജിലാണ് വിവേക് പ്രീഡിഗ്രി പഠിച്ചത്. ജയിച്ചത് രണ്ടാം ക്ലാസിൽ. ഇതേ കോളെജിൽ തന്നെയാണ് വിവേക് ഡിഗ്രിക്കും പഠിച്ചത്. ഡിഗ്രി ജയിച്ചത് മൂന്നാം ക്ലാസിൽ.പ്രീഡിഗ്രിക്ക് ഒന്നാം ഗ്രൂപ്പും ഡിഗ്രിക്ക് ബികോമുമായിരുന്നു വിവേക് പഠിച്ചത്. ഡിഗ്രി നേടിയ ശേഷം വിവേക് പഠിച്ചത് കളമശേരി എസ് സി എം എസ് (സ്‌ക്കൂൾ ഓഫ് കമ്മ്യൂണിക്കേഷൻസ് ആൻഡ് മാനേജ്മെന്റ് സ്റ്റഡീസ്) കോളെജിലാണ്. ജിപിസി നായരുടെ ഉടമസ്ഥയിലുള്ളതാണ് ഈ കോളെജ്. ബിസിനസ് മാനേജ്മെന്റിൽ ബിരുദാനന്തര ബിരുദത്തിനാണ് വിവേക് ഈ കോളെജ് പ്രവേശനം നേടിയത്.ബിരുദത്തിൽ രണ്ടാം ക്ലാസെങ്കിലും നേടിയവർക്കു മാത്രമേ ഈ കോളെജിൽ പ്രവേശനം അനുവദിക്കുകയുള്ളൂവെന്നാണ് ചട്ടം. ഇവർ കാറ്റ്, മാറ്റ് ( CAT Common Aptitude Ttse, MAT Management Aptitude Ttse) എന്നിവയിലേതെങ്കിലും ഒരു പ്രവേശന പരീക്ഷ വഴിയാണ് പ്രവേശനം നേടേണ്ടെതെന്നും നിഷ്‌കർഷിച്ചിട്ടുണ്ട്. എന്നാൽ വിവേക് പിണറായിയുടെ കാര്യത്തിൽ ഈ ചട്ടം പാലിക്കപ്പെട്ടില്ല.\nബികോമിന് വെറും മൂന്നാം ക്ലാസുള്ള വിവേക് പിണറായി ജിപിസി നായരുടെ കോളെജിൽ ബിസിനസ് മാനേജ്മെന്റിൽ ബിരുദാനന്തര ബിരുദം അഭ്യസിച്ചു. പ്രവേശന പരീക്ഷ വേണ്ട, യോഗ്യതയുടെ കാര്യത്തിൽ മാനേജ്മെന്റ് ദയാപുരസരം ഒരിളവും അനുവദിച്ചു.എസ് ബി ടിയുടെ കലൂർ ബ്രാഞ്ചിൽ നിന്നും നാലു ലക്ഷം രൂപ വിദ്യാഭ്യാസ വായ്പയെടുത്താണ് വിവേക് ഈ കോളെജിൽ പഠിച്ചത്. വായ്പയുടെ ജാമ്യക്കാർ പിണറായി വിജയനും ഭാര്യ കമലാ വിജയനുമായിരുന്നു. 2003ൽ സി ഗ്രേഡ് സർട്ടിഫിക്കറ്റോടെയാണ് വിവേക് ഈ കോഴ്സ് പാസായത്.2004ൽ വിവേക് സ്വന്തം ബിസിനസ് നടത്താൻ സിംഗപ്പൂരിലേയ്ക്ക് പോയി. കാര്യമായ നേട്ടമൊന്നുമില്ലാത്തതിനാൽ രണ്ടു മാസത്തിനു ശേഷം തിരികെ വന്നു. പിന്നീട് ജോലി തേടി അബുദാബിയിൽ പോയി. അവിടെയും ശരിപ്പെടാത്തതിനാൽ 2005 സെപ്റ്റംബറിൽ വീണ്ടും നാട്ടിലെത്തി.പിന്നീടാണ് ഇംഗ്ലണ്ടിലെ ബർമ്മിങ് ഹാം സർവകലാശാലയിൽ ബിസിനസ് മാനേജ്മെന്റ് പഠിക്കാൻ വിവേക് തീരുമാനിച്ചത്. 20 ലക്ഷം രൂപയാണ് ഈ കോഴ്സിനുള്ള ഫീസ്. ഈ തുക വായ്പയെടുക്കാൻ വീണ്ടും കലൂരിലെ എസ് ബി ടി ശാഖയെ സമീപിച്ചു. ഏഴു ലക്ഷം രൂപയ്ക്കു മേലുള്ള തുക വായ്പ നൽകാൻ ബാങ്ക് കൊച്ചി ദേശാഭിമാനിയെയാണ് ഈടായി ആവശ്യപ്പെട്ടത്. ദേശാഭിമാനിയിലുള്ള ചിലരുടെ എതിർപ്പിനെ തുടർന്ന് ഇത് നടക്കാതെ പോയി.\nഎന്നാൽ പിന്നീട് ഈ തുക സംഘടിപ്പിച്ച് വിവേക് ബർമ്മിങ് ഹാം സർവകലാശാലയിൽ പഠനത്തിന് ചേർന്നു. ഇംഗ്ലണ്ടിലെ താമസം, ഭക്ഷണം, മറ്റ് ചെലവുകൾ എന്നിവ കൂടി കണക്കിലെടുത്താൽ ഏതാണ്ട് അരക്കോടിക്ക് മേലുള്ള തുകയാവും ഈ കോഴ്സ് കഴിയുമ്പോൾ ആകെ ചെലവ്.ഇത്രയും ഭീമമായ തുക എവിടെ നിന്നാണ് ലഭിച്ചത് എന്ന ചോദ്യത്തിന് ഇതുവരെ ബന്ധപ്പെട്ടവരാരും മറുപടി പറഞ്ഞിട്ടില്ല. അധിനിവേശ പ്രതിരോധ സമിതിയുടെ ഒരു യോഗത്തിൽ ഈ ചോദ്യം ചോദിച്ച എഴുത്തുകാരി സാറാ ജോസഫിനെ സഹകരണ മന്ത്രി സുധാകരൻ രൂക്ഷമായി വിമശിക്കയാണ് ചെയ്തത്. മിടുക്കരായ കുട്ടികൾ സ്‌കോളർഷിപ്പ് നേടി വിദേശത്തു പഠിക്കുന്നതിൽ ആരും അസൂയപ്പെടേണ്ടെന്ന് എസ് എഫ് ഐ സംസ്ഥാന സെക്രട്ടറി എം സ്വരാജും പറയുന്നു. മാർക്ക് ലിസ്റ്റിൽ വെളിപ്പെടാത്ത മറ്റെന്ത് മിടുക്കാണ് വിവേകിനുള്ളതെന്ന ചോദ്യത്തിന് ആരും ഉത്തരം പറയുന്നുമില്ല.കത്തോലിക്കാ സഭയ്ക്കെതിരെ ചന്ദ്രഹാസം മുഴക്കുന്ന പിണറായി വിജയന്റെ മകൻ മാർ ഇവാനിയോസ് കോളെജിലെ മാനേജ്മെന്റ് ക്വാട്ടയിലാണ് പ്രിഡിഗ്രിക്കും ഡിഗ്രിക്കും പ്രവേശനം നേടിയതെന്ന അറിവും മറക്കരുത്. '- ജനശക്തിയിലെ ലേഖനം ഖണ്ഡിക്കാൻ സൈബർ സഖാക്കൾക്ക് ഇതുവരെ കഴിഞ്ഞിട്ടില്ല.\nകോടിയേരി എന്ന സമ്പൂർണ്ണ പരാജയം\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ന്റെ കുടുംബത്തെ അടിമുടി വിവാദ കുടുംബം എന്ന ഒറ്റവാക്കിൽ വിശേഷിപ്പിക്കാം. പോളിറ്റ് ബ്യൂറോ അംഗവും കൂടിയാണ് കോടിയേരി. ഇത്തരമൊരു നേതാവിന്റെ മക്കളെ കൊണ്ട് പൊറുതി മുട്ടുകയാണ് സിപിഎം. കോടിയേരിയുടെ മക്കൾ ബിനീഷും ബിനോയിയും പലവിധ വിവാദങ്ങളിലൂടെ കടന്നു പോയി. ആദ്യം ബിനീഷിന്റെ രാഷ്ട്രീയ പ്രവർത്തനവും കേസുകളുമാണ് കുരുക്കായത്. അച്ഛന്റെ ലേബലിൽ പാർട്ടിയിൽ സ്വാധീനം ഉറപ്പിക്കാൻ ശ്രമിക്കുന്നുവെന്ന ആരോപണവും എത്തി. ഇതോടെ ബിനീഷ് പതിയെ രാഷ്ട്രീയത്തിൽ നിന്ന് പിന്നോട്ട് പോയി. ഇതിനിടെ ബിനീഷിന്റെ സൗഹൃദങ്ങളും തലവേദനയായി. ഇപ്പോഴിതാ മയക്കുമരുന്ന് കേസ് അടക്കമുള്ള ഗുരുതരമായ ആരോപണമാണ് ബിനീഷിനുനേരെ ഉയരുന്നത്.\nരവി പിള്ളയുടെ ആർപി ഗ്രൂപ്പിന്റെ വൈസ് പ്രസിഡന്റ് ആയിരുന്നു മുൻപ് ബിനീഷ് കോടിയേരി. ഏഴു ലക്ഷത്തോളം രൂപ മാസ ശമ്പളം വാങ്ങിയാണ് ബിനീഷ് ജോലി ചെയ്യുന്നത് എന്നാണ് അന്ന് വന്നിരുന്ന വാർത്തകൾ. പിന്നീട് സിനിമയായി ബിനീഷ് കോടിയേരിയുടെ തട്ടകം. ഒപ്പം ഒട്ടനവധി വ്യവസായ സ്ഥാപനങ്ങളുമായും ബന്ധപ്പെട്ടു ബിനീഷിന്റെ പേര് പുറത്തുവരുന്നുണ്ട്. കാർ അക്സസറികൾ, ഫർണിച്ചർ, ഹോട്ടൽ വ്യവസായം എന്നിങ്ങനെ തിരുവനന്തപുരത്തെ വിവിധ സ്ഥാപനങ്ങളുമായി ബന്ധപ്പെട്ട് ബിനീഷിന്റെ പേര് കേൾക്കാം. ബിനോയ് കോടിയേരി്ക്ക് ഗൾഫിൽ ഇവന്റ് മാനേജ്‌മെന്റ് കമ്പനി എന്നാണ് ലഭിക്കുന്ന വിവരങ്ങൾ.\nനോക്കുക, സിനിമയിലും സെലിബ്രിറ്റി ക്രിക്കറ്റിലുമൊക്കെ ബിനീഷ് വിലസുകയാണ്. നോക്കുക, ഒരു നല്ല നടൻ പോയിട്ട് ആവറേജ് നടൻ പോലുമല്ല ബിനീഷ്. ഇടിക്കട്ടകൊണ്ട് മുഖത്തിടിച്ചാലും ഭാവം വരില്ല. അയാൾ പിന്നെ എങ്ങനെയാണ് ചാൻസ് ചോദിച്ച് നിൽക്കുന്ന നൂറുകണക്കിന് ആളുകളെ മറികടന്ന് മുന്നിലെത്തുന്നത്. എം എൻ വിജയൻ മാഷ് ചൂണ്ടിക്കാട്ടിയ ചങ്ങാത്ത മുതലാളിത്തതിന്റെ ശുക്ള ഗുണം തന്നെ. കോടിയേരിയെ കണ്ടുകൊണ്ടും ആ സ്വാധീനം ഗുണം ചെയ്യും എന്ന് വിലയിരുത്തിയും\nതന്നെയാണ് അവർ ബിനീഷിനെ കാസ്ററ് ചെയ്യുന്നത്. ബിസിനസിന്റെ എന്ത് മണ്ണാങ്കട്ടയാണ് ബിനീഷ് അറിയുന്നത്. ലക്ഷങ്ങൾ കടം കൊടുക്കാനും വാങ്ങാനുമൊക്കെ എന്ത് കച്ചവടമാണ് അയാൾ ചെയ്തിട്ടുള്ളത്. ഒന്നുമില്ല. എല്ലാം സിപിഎം സെക്രട്ടറി എന്ന കോടിയേരിയുടെ ബലം വെച്ച് മാത്രം.\nഇവിടെയാണ് കോടിയേരി സമ്പൂർണ്ണ പരാജയമായിപോകുന്നത്. ചടയനും പാലോളിയും ചെയ്തപോലെ മക്കളെ നിയന്ത്രിക്കാനും അധികാരത്തിൽനിന്ന് മാറ്റി നിർത്താനും അദ്ദേഹത്തിന് കഴിയുന്നില്ല. അതിന്റെ ഫലം പാർട്ടി ഇപ്പോൾ മൊത്തമായി അനുഭവിക്കുന്നു.\nസിപിഎമ്മിനെ ഞെട്ടിച്ച പീഡനക്കേസ്\nബിനോയ് കോടിയേരിക്കെതിരെ ഉണ്ടായ പീഡനക്കേസ് സിപിഎമ്മിനെ അടിമുടി ഞെട്ടിച്ചിരുന്നു. ഒമ്പത് വർഷക്കാലം വിവാഹ വാഗ്ദാനം ചെയ്ത് പിഡിപ്പിച്ചുവെന്നും അതിൽ തിനിക്ക് മകൻ ഉണ്ടെന്നുമുള്ള ആരോപണമാണ് ബിഹാർ സ്വദേശിനി ഉന്നയിച്ചത്. ഇത് ഡിഎൻഎ ടെസ്റ്റിൽ വരെ എത്തി. പിന്നീട് ഇത് കോടികൾ നഷ്ടപരിഹാരം കൊടുത്തു ഒതുക്കിയെന്നാണ് കഴിഞ്ഞ വർഷം പുറത്തുവന്ന വാർത്തകൾ. മുംബൈയിൽ ബാർ ഡാൻസറായിരുന്ന തനിക്ക് ബിനോയ് ബാലകൃഷ്ണൻ വിവാഹിതനായിരുന്നുവെന്ന് അറിയില്ലെന്നാണ് യുവതി പറയുന്നത്. യുവതിയെ അറിയാമെന്ന് സമ്മതിച്ച ബിനോയ് ബാലകൃഷ്ണൻ, ആദ്യം ആരോപണങ്ങൾ നിഷേധിക്കുകയാണ്. ഭീഷണിപ്പെടുത്താനാണ് ഈ ആരോപണങ്ങൾ ഉന്നയിക്കുന്നതെന്നാണ് ബിനോയ് പറഞ്ഞിരുന്നത്.\nസംഭവം കോടിയേരി ബാലകൃഷ്ണന് നേരത്തെ അറിയാമായിരുന്നെന്ന് അഭിഭാഷകൻ വെളിപ്പെടുത്തിയതും ഇതിനിടെ വലിയ ിവിവാദമായി. നേരത്തെ മധ്യസ്ഥക്ക് ശ്രമിച്ച അഭിഭാഷകനായ കെ പി ശ്രീജിത്താണ് ഇക്കാര്യം സ്വകാര്യ ചാനലുമായി പങ്കുവെച്ചത്.ബിനോയിയും അമ്മ വിനോദിനിയും യുവതിയുമായി ചർച്ച നടത്തിയത് മുംബൈയിലെ തന്റെ ഓഫീസിൽ വച്ചാണ്. മധ്യസ്ഥ ചർച്ചക്ക് ശേഷം താൻ കോടിയേരി ബാലകൃഷ്ണനുമായി ഫോണിൽ സംസാരിച്ചെന്നും അദ്ദേഹം പറഞ്ഞു. ആരോപണങ്ങളെക്കുറിച്ച് തനിക്ക് അറിയില്ലെന്നും വിഷയത്തിൽ ഒരു ഘട്ടത്തിലും ഇടപെട്ടില്ലെന്നുമുള്ള കോടിയേരി ബാലകൃഷ്ണൻ നേരത്തെ പറഞ്ഞിരുന്നു. ഈ സാഹചര്യത്തിൽ ഇത് തെറ്റാണെന്ന് അഭിപ്രായപ്പെട്ട് അഭിഭാഷകൻ രംഗത്തെത്തിയത്.\n2019 ഏപ്രിൽ 18ന് വിനോദിനിയും 29 ന് ബിനോയിയും ചർച്ചക്ക് വന്നത്. ചർച്ചക്ക് ശേഷം കോടിയേരി ബാലകൃഷ്ണനുമായി താൻ ഫോണിൽ സംസാരിച്ചു. വിഷയത്തിന്റെ ഗൗരവം കോടിയേരിയോട് പറഞ്ഞു. എന്നാൽ, ബിനോയ് പറയുന്നത് മാത്രമാണ് കോടിയേരി വിശ്വസിച്ചതെന്നും കെ പി ശ്രീജിത്ത് പറഞ്ഞു. അപ്പോൾ എല്ലാം അറിഞ്ഞിട്ടും കോടിയേരി കാര്യങ്ങൾ മറച്ചുവെക്കുകയായിരുന്നുവെന്ന് വ്യക്തം.\nവിവിധ ബിസിനസുകൾ ഏർപ്പെടുത്തി നടത്തിയിരുന്ന ബിനോയ് ഗൾഫിൽ പ്രശ്നങ്ങളിൽ കുടുങ്ങിയിരുന്നു. ട്രാവൽ ബാൻ വരെ ഗൾഫിൽ ബിനോയ്ക്ക് വന്നിരുന്നു. 13 കോടി രൂപയുടെ സാമ്പത്തിക തട്ടിപ്പ് കേസ് പുറത്തുവന്നതോടെയാണ് ബിനോയ് കോടിയേരിയും മുഖ്യധാരയിലേക്ക് വന്നത്. ഗൾഫിലെ വൻ മലയാളി വ്യവസായി ഇടപെട്ടാണ് ഈ കേസിനു തീർപ്പാക്കിയത് എന്നാണ് ലഭിച്ച വിവരം. ദുബായിൽയിൽ ടൂറിസം മേഖലയിൽ പ്രവർത്തിക്കുന്ന ജാസ് ടൂറിസം എൽഎൽസി എന്ന കമ്പനിയാണ് ബിനോയിക്കെതിരെ പരാതി നൽകിയത്. ബിനോയ് കമ്പനിക്ക് നൽകിയ ചെക്കുകൾ മടങ്ങുകയും ദുബൈയിൽ നിന്നും മുങ്ങുകയും ചെയ്തപ്പോൾ ഇന്റർപോളിന്റെ സാഹയം തേടിയിരുന്നു. പിന്നീട് ദിവസങ്ങൾക്കുള്ളിൽ കേസ് ഒത്തുതീർപ്പാക്കുകയായിരുന്നു.\nഎല്ലാം ഭരണത്തിന്റെ വറ്റുകുത്തലിൽ\nവി എസ് അച്യുതാനന്ദൻ മുഖ്യമന്ത്രിയായിരിക്കെ ആഭ്യന്തര മന്ത്രിയുടെ മകൻ എന്ന നിലയിൽ ദുബായിലെ കൊടുക്കൽ വാങ്ങലുകൾക്ക് നേതൃത്വം കൊടുത്തതു ബിനോയ് ആണ് എന്നാണ് ആരോപണം. മൂത്തമകൻ ബിനോയിയെ കുറിച്ച് കോടിയേരിക്കും നല്ല അഭിപ്രായമായിരുന്നു. ചെറുപ്പത്തിലേ വിവാദത്തിൽ കുടുങ്ങിയ ബിനീഷിനേക്കാൾ ശാന്തനായിരുന്നു അന്ന് ബിനോയ്. അതുകൊണ്ടാണ് മൂത്തമകനെ ഗൾഫ് ദൗത്യം കോടിയേരിയും ഭാര്യയും ഏൽപ്പിച്ചത്. ഇതിനിടെ ബീഹാറിലെ ബാർ ഡാൻസുകാരി ബിനോയ് പ്രണയത്തിലാവുന്നത്. എല്ലിന് പിടിച്ചപ്പോൾ ഒരുമിച്ച് ജീവിക്കാമെന്നേറ്റു ചെലവിന് കൊടുത്തത് തുടങ്ങിയത് പുലിവാലായി.\nചൂതാട്ടം നടത്തി കോടിയേരിയുടെ ഭാര്യാ സഹോദരി\nകോടിയേരിയുടെ കുടുംബം വിവാദത്തിൽപെടുന്നത് ഇത് ആദ്യമല്ല. വർഷങ്ങൾക്ക് മുമ്പ് തലശ്ശേരിയിൽ സിപിഎം സംസ്ഥാന സെക്രട്ടറിയുടെ ഭാര്യാ സഹോദരി പൊലീസ് പിടിയിലായത് വലിയ ചർച്ചയായിരുന്നു. തലശേരി ധർമ്മടത്തെ വീട്ടിൽ നിന്നാണ് കോടിയേരി ബാലകൃഷ്ണന്റെ ഭാര്യ സഹോദരിയായ എസ്ആർ.അരുണ(46)യെ ചൂതാട്ടം നടത്തിയെന്നാരോപിച്ച് ധർമ്മടം എസ്ഐ.സി.ഷാജുവും സംഘവും കസ്റ്റഡിയിൽ എടുത്തത്. 2,19,800രൂപ ഇവരിൽ നിന്നും പിടിച്ചെടുത്തു. നാട്ടുകാർ നൽകിയ വിവരത്തിന്റെ അടിസ്ഥാനത്തിൽ നടന്ന പരിശോധനയിലാണ് അരുണയും സംഘവും വലയിലായത്. എന്നാൽ രാഷ്ട്രീയ സമ്മർദ്ദം കാരണം വൻ സെക്സ് റാക്കറ്റിനെ പിടികൂടി അത് ചൂതാട്ടമാക്കി പൊലീസ് മാറ്റുകയായിരുന്നുവെന്ന് കോടിയേരിയുടെ രാഷ്ട്രീയ എതിരാളികൾ പ്രചരിപ്പിച്ചു. .പിടികൂടിയ ഉടൻ ദൃശ്യമാധ്യമങ്ങളിൽ തലശേരിയിൽ പെൺവാണിഭസംഘം വലയിലെന്ന് വാർത്ത വന്നെങ്കിലും പൊടുന്നനെ പിൻവലിക്കുകയായിരുന്നു എന്നാണ് ആരോപണം..\nഇത് നാട്ടുകാരുടെ ആരോപണത്തെ ബലപ്പെടുത്തുന്നു. കോടിയേരിയുടെ അരുമ ശിഷ്യനും ഡിവൈഎഫ്ഐ നേതാവുമായ തലശേരിക്കാരൻ നേരിട്ടിടപ്പെട്ടാണ് കേസ് അട്ടിമറിച്ചതെന്ന് ആരോപണമുണ്ട്. ഉന്നത പൊലീസ് ഉദ്യേഗസ്ഥർ അരുണയെ രക്ഷിക്കാൻ ഇടപ്പെട്ടു. സ്വാമിക്കുന്നിലെ ഇവരുടെ വീട്ടിൽ നിരവധി അപരിചിതരായ യുവതികൾ വന്നു പോകാറുണ്ട്. അന്ന് ഇവരെ പിടികൂടുമ്പോൾ വീട്ടിനുള്ളിൽ യുവതികൾ ഉണ്ടായിരുന്നൂവെന്ന് നാട്ടുകാർ സാക്ഷ്യപ്പെടുത്തുന്നു. ഇവരെ പിടികൂടി വാഹനത്തിൽ കയറ്റുമ്പോൾ വീടു പൂട്ടാതെയാണ് പൊലീസ് പോകുന്നതും. വേലക്കാരി വീട്ടിനുള്ളിലുണ്ടെന്ന വിചിത്രമായ മറുപടിയാണ് പൊലീസ് നൽകിയത്.സ്റ്റേഷനിലെത്തി മണിക്കൂറുകൾക്കുള്ളിൽ അരുണ വീട്ടിൽ തിരിച്ചെത്തുകയും ചെയ്തിരുന്നു. ഏറെക്കാലം വിദേശത്തായിരുന്നു ഇവർ നാട്ടിൽ തിരിച്ചെത്തിയ ശേഷമാണ് വിവാദത്തിൽ പെട്ടത്.\nപൂമൂടൽ.. ശത്രു സംഹാരം..\nസുദർശന ഹോമം, ആവാഹന പൂജകൾ തുടങ്ങിയവയാണ് നടത്തിയത്. എട്ടോളം തന്ത്രിപ്രമുഖർ പൂജകളിൽ പങ്കെടുത്തെന്നാണ് സൂചന. തൊട്ടടുത്ത വീട്ടുകാരെ താൽക്കാലികമായി ഒഴിപ്പിച്ച് വൈദികർക്ക് താൽക്കാലിക താമസ സൗകര്യം ഒരുക്കുകയായിരുന്നു. പൂജയിൽ പങ്കെടുക്കാൻ കോടിയേരി ബാലകൃഷ്ണൻ വീട്ടിലെത്തിയെന്ന് ആരോപണമെത്തി. മുമ്പും കോടിയേരിയുടെ കുടുംബാഗങ്ങൾ തറവാട്ടിൽ ദോഷ പരിഹാര പൂജകൾ നടത്തിയത് വാർത്തയായിരുന്നു. ഏതാനും വർഷങ്ങൾക്ക് മുമ്പ് കോടിയേരിക്ക് വേണ്ടി കാടാമ്പുഴയിൽ പൂമൂടൽ പൂജ കഴിച്ചിരുന്നു ഇതും വൻ വിവാദമായിരുന്നു. കോടിയേരി താമസിക്കുന്ന തലശ്ശേരിയിലെ പപ്പന്റപീടികയിലെ മൊട്ടേമ്മൽ വീട്ടിൽ 2017 ഡിസംമ്പർ നാലു മുതൽ എട്ടുവരെയായിരുന്നു ശത്രുദോഷ പരിഹാര പൂജ.\nജയരാജൻ മുതൽ ജലീൽ വരെയുള്ള ആശ്രിത നിയമനങ്ങൾ\nവി എസ് അച്യുതാനന്ദൻ സർക്കാരിൽ ആരോഗ്യമന്ത്രിയായിരിക്കെ പി കെശ്രീമതിയുടെ പേഴ്‌സണൽ സ്റ്റാഫിൽ സ്വന്തം മരുമകളെ നിയമിച്ചത് വൻ വിവാദമായിരുന്നു. ശ്രീമതിയുടെ മകൻ സുധീറിന്റെ ഭാര്യ ധന്യ എം. നായരെയാണ് അഡീഷണൽ പേഴ്‌സണൽ അസിസ്റ്റന്റായി നിയമിച്ചത്. പുതിയ സർക്കാരിന്റെ കാലത്ത് സുധീർ കേരളാ സ്റ്റേറ്റ് ഇൻഡസ്ട്രിയിൽ എന്റർപ്രൈസ് ലിമിറ്റഡിന്റെ എംഡിയായതാണ് വിവാദമായത്. കഴിഞ്ഞ\nസർക്കാരിൽ ധന്യയെ നിയമിച്ചത് ശ്രീമതിയെങ്കിൽ സുധീറിനെ\nനിയമിക്കുന്നത് സഹോദരി ഭർത്താവും വ്യവസായ മന്ത്രിയുമായ ഇപി ജയരാജനാണ്. അങ്ങനെ പിണറായിയുടെ ഭരണകാലത്തും ശ്രീമതിയുടെ കുടുംബം നിയമന വിവാദത്തിൽ എത്തി. പക്ഷേ വിവാദം കത്തിയയോടെ ഈ നിയമനം റദ്ദായി. ആരോപണങ്ങളെ തുടർന്ന് ഇ പി ജയരാജൻ മന്ത്രിസ്ഥാനം രാജിവെച്ചെങ്കിലും പിന്നീട് തിരിച്ചെത്തി.\nശ്രീമതി ടീച്ചർ ധന്യ എം.നായരെ തന്റെ പേഴ്‌സണൽ സ്റ്റാഫിൽ ക്ലാർക്കായാണ് നിയമിച്ചത്.\nപിന്നീട് മരുമകളെ പേഴ്‌സണൽ അസിസ്റ്റന്റാക്കി കൊണ്ട് പ്രമോഷനും നൽകി. പതിനേഴായിരം രൂപയാണ് ശമ്പളം. രണ്ടു വർഷത്തെ സർവീസ് പൂർത്തിയാക്കിയാൽ പെൻഷന് അർഹത നേടും. ഇതിനുള്ള തന്ത്രമാണ് നടന്നത്. മകന്റെ ഭാര്യയാണെന്ന കാര്യം മറച്ചുവച്ചാണ് ധന്യയെ പേഴ്‌സണൽ സ്റ്റാഫിൽ നിയമിച്ചത്. ഔദ്യോഗിക രേഖയിൽ ധന്യയുടെ വിലാസം ആരാധനാ ഹൗസ്, തളാപ്പ്, കണ്ണൂർ എന്നായിരുന്നു. ഇത് ധന്യയുടെ സ്വന്തം വീട്ടിലെ വിലാസമായിരുന്നു. മന്ത്രി ശ്രീമതിയുടെ വീട് പഴയങ്ങാടി നെരുവമ്പ്രത്തും. സാധാരണ സിപിഎം മന്ത്രിമാർ പേഴ്‌സണൽ സ്റ്റാഫിൽ പാർട്ടി നിർദ്ദേശിക്കുന്ന സജീവപ്രവർത്തകരെയാണ് നിയമിക്കുന്നത്. ഈ സാഹചര്യത്തിലായിരുന്നു അന്ന് നിയമനം വിവാദമായത്. ഇതോടെയാണ് നിയമനം റദ്ദാക്കപ്പെട്ടതും.\nബന്ധുക്കളെ സ്വന്തം വകുപ്പിൽ നിയോഗിച്ചതിന്റെ പേരിൽ മന്ത്രി കെ ടി ജലീലും പഴികേട്ടു. നിരവധി മറ്റ് വകുപ്പുകളിലും സിപിഎം സ്വന്തക്കാരെ തിരുകിക്കയറ്റിയിട്ടുണ്ട്. ഇപി ജയരാജന്റെ രണ്ട് മക്കൾക്കും ഗൾഫ് ബന്ധങ്ങളുണ്ടെന്നാണ് വാർത്തയിലുള്ളത്. ഗൾഫിലെ പ്രമുഖ ബിസിനസുകാരനൊപ്പമാണ് ജയരാജന്റെ ഒരു മകനായ ജെയ്സൺ ജോലി ചെയ്യുന്നത്. മറ്റൊരു മകനായ ജിതിനും ഗൾഫിൽ ബിസിനസ് ബന്ധങ്ങളുണ്ട്. കണ്ണൂരിൽ ജയരാജന്റെ മകന്റെ സ്ഥാപനത്തിനുവേണ്ടി കുന്നിടിക്കുന്നതും നേരത്തെ വൻ വിവാദമായിരുന്നു.\nമാതൃക കാട്ടിയത് പി ജയരാജൻ മാത്രം\nപ്രമുഖ സിപിഎം നേതാക്കളുടെ മക്കൾ ഒക്കെയും വിദേശത്താണെന്നും സോഷ്യൽ മീഡിയ ചൂണ്ടിക്കാട്ടുന്നു. അണികൾ വെട്ടി മരിക്കുമ്പോൾ തങ്ങളുടെ മക്കളെ നേതാക്കൾ സുരക്ഷിതരാക്കി. മന്ത്രി എ.കെ.ബാലന്റെ രണ്ടു മക്കളും വിദേശ വിദ്യാഭ്യാസവും ജോലിയും ഉള്ളവരാണ്. ബാലന്റെ ഭാര്യ പികെ ജമീല മുൻ ആരോഗ്യവകുപ്പ് ഡയറക്ടറായിരുന്നു. ബാലന്റെ ഒരു മകൻ നവീൻ ബാലൻ പാരിസിൽ ഇന്റർ നാഷണൽ ബിസിനസ് ഡെവലപ്പറാണ് . രണ്ടാമത്തെ മകൻ നിഖിൽ ബാലൻ നെതർലൻഡ്‌സിലാണ് പഠിച്ചത്. ധനമന്ത്രി തോമസ് ഐസക്കിന്റെ രണ്ടു പെൺമക്കളും അമേരിക്കയിലാണ്. ഇടക്കിടെ മക്കളെ കാണാൻ തോമസ് ഐസക്ക് അമേരിക്കൻ യാത്ര നടത്താറുമുണ്ട്. സിപിഎം സംസ്ഥാന സെക്രട്ടറിയേറ്റ് അംഗമായ കെ.ജെ.തോമസിന്റെ മകൾ ലണ്ടനിലാണ്.\nപക്ഷെ സിപിഎമ്മിലെ എക്കാലത്തെയും വിവാദ നേതാവ് പി.ജയരാജൻ ഇതിൽനിന്ന് തീർത്തും വ്യത്യസ്തനാണ്. പി.ജയരാജന്റെ രണ്ടു ആൺ മക്കളും ഒരു വിവാദങ്ങളിലും കടന്നുവന്നില്ല . പി ജയരാജന്റെ ഒരു മകൻ ഗൾഫിലെ ഫാൻസി ഷോപ്പിൽ സാധാരണ സെയിൽസ്മാനായും, മറ്റൊരാൾ കേരളത്തിന് പുറത്തെ ഒരു പ്രൈവറ്റ് കമ്പനിയിലുമാണ് ജോലി ചെയ്യുന്നത്.മക്കളെ ഉന്നത സ്ഥാനങ്ങളിലേക്ക് എത്തിക്കാൻ ജയരാജൻ ചെറുവിരൽ പോലും അനക്കിയില്ല. രണ്ടുപേരും സാധാരണക്കാരിൽ സാധാരണക്കാരനായി ജീവിതം നയിക്കുകയാണ്. മൂത്തമകന്റെ വിവാഹവും അതീവ ലളിതമായാണ് ജയരാജൻ നടത്തിയത്.\nസിപിഎമ്മിന്റെ 19ാം പാർട്ടി കോൺഗ്രസ് അംഗീകരിച്ച തെറ്റുതിരുത്തൽ രേഖയിലടക്കം നേതാക്കൾ കമ്യൂണി്സ്റ്റ് ജീവിതരീതി കൈയൊഴിയുന്നതിനെ കുറിച്ചും, ബൂർഷ്വാ സംസ്‌ക്കാരം പാർട്ടിയിൽ വേരുപിടിക്കുന്നതികുറിച്ചും പലതവണ പറയുന്നുണ്ട്. പക്ഷേ തിരുത്തിത്തിരുത്തി തെറ്റ് ഏതാണ് തിരുത്ത് ഏതാണ് എന്ന്പോലും അറിയാത്ത കൺഫ്യൂഷനിലാണ് സിപിഎം ഇപ്പോൾ.\nസെക്രട്ടറിയായി തുടരാൻ കോടിയേരി; സിപിഎം അടിമുടി മാറ്റത്തിന്\nപൊലീസിനെ നേരെയാക്കാൻ പിണറായിക്ക് കോടിയേരി വക ഉപദേശം


‘മഹത്തായ ചോദ്യം, ഓരോ ഇന്ത്യക്കാരനും ചോദിക്കുന്നത്.’ ‘ജോലി എവിടെ?’ എന്ന കേന്ദ്രമന്ത്രി നിതിന് ഗാഡ്കരിയുടെ ചോദ്യത്തിന് രാഹുല് ഗാന്ധി വക ആക്ഷേപം – Prathipaksham\n‘മഹത്തായ ചോദ്യം, ഓരോ ഇന്ത്യക്കാരനും ചോദിക്കുന്നത്.’ ‘ജോലി എവിടെ?’ എന്ന കേന്ദ്രമന്ത്രി നിതിന് ഗാഡ്കരിയുടെ ചോദ്യത്തിന് രാഹുല് ഗാന്ധി വക ആക്ഷേപം\nAugust 6, 2018. 3:04 pm August 6, 2018. 3:06 pm\nരാജ്യത്ത് തൊഴിലവസരങ്ങള് കുറയുന്നുവെന്ന സൂചനയോടെ കേന്ദ്രമന്ത്രി നിതിന് ഗാഡ്കരി നടത്തിയ പ്രസ്താവനയെ കോണ്‍ഗ്രസ് അധ്യക്ഷന് രാഹുല് ഗാന്ധി ഡല്‍ഹിയില് കളിയാക്കി. നിതിന് ഗാഡ്കരിയുടെ പ്രസ്താവന രാജ്യത്ത് തൊഴിലവസരങ്ങള് കുറഞ്ഞുവെന്ന കേന്ദ്രഗവണ്മെന്‍റിന്‍റെ അംഗീകരിക്കലാണെന്ന് രാഹുല് ഗാന്ധി അഭിപ്രായപ്പെട്ടു.\n‘ജോലി എവിടെ?’ എന്ന കേന്ദ്രമന്ത്രിയുടെ ചോദ്യത്തെ രാഹുല് നിശിതമായി പരിഹസിക്കുന്നു. ‘മഹത്തായ ചോദ്യം ഗാഡ്കരിജി. ഓരോ ഇന്ത്യക്കാരനും ഇതേ ചോദ്യമാണുള്ളത്’ എന്നാണ് രാഹുലിന്‍റെ പരിഹാസം.\nസംവരണത്തിനായി മഹാരാഷ്ട്രയില് മറാത്ത സമുദായക്കാര് നടത്തുന്ന സമരത്തിന്‍റെ പശ്ചാത്തലത്തില് ശനിയാഴ്ചയാണ്, റോഡ് ഗതാഗതവും ഹൈവേയും, നദീവികസനവും ഗംഗാശുചീകരണവും ചുമതലകളുള്ള കേന്ദ്രമന്ത്രി നിതിന് ഗാഡ്കരി പ്രസ്താവന നടത്തിയത്. തൊഴിലവസരങ്ങള് കുറയുന്നതിനാല് സംവരണം ജോലിയ്ക്കുള്ള ഉറപ്പല്ലെന്നും, ഇനി സംവരണം നല്കിയെന്നിരിക്കട്ടെ, അതിന് ജോലിയില്ല എന്നുമായിരുന്നു ഗാഡ്കരിയുടെ പ്രസ്താവന. വിവരസാങ്കേതികതമൂലം ബാങ്കുകളില് തൊഴിലവസരങ്ങള് കുറഞ്ഞെന്നതാണ് ഗഡ്കരി ഉയര്‍ത്തിക്കാട്ടിയ ന്യായം. ഗവണ്മെന്‍റ് നിയമനങ്ങള് മരവിപ്പിച്ചിരിക്കുകയാണ്. ജോലി എവിടെയാണുള്ളത്. എന്നായിരുന്നു ഗഡ്കരിയുടെ ചോദ്യം.\nമഹാരാഷ്ട്രയില് മറാത്ത സമുദായക്കാരും സമാനമായി പലരും സംവരണം ആവശ്യപ്പെടുന്നതിനെ പറ്റിയുള്ള ചോദ്യങ്ങളോട് പ്രതികരിക്കുകയായിരുന്നു ഗാഡ്കരി.\nപിന്നോക്കാവസ്ഥ രാഷ്ടീയവല്ക്കരിക്കപ്പെടുന്നതാണ് സംവരണാവശ്യത്തിന്‍റെ പ്രശ്നം. എല്ലാവരും പറയുന്നു തങ്ങള് പിന്നോക്കമാണെന്ന്. ബീഹാറിലും ഉത്തര് പ്രദേശിലും ബ്രാഹ്മണര് ശക്തരാണ്. അവരും രാഷ്ട്രീയമുയര്‍ത്തുന്നു. അവര് പറയുന്നത് അവര് പിന്നോക്കക്കാരാണെന്നാണ്. മുതിര്‍ന്ന ബി.ജെ.പി. നേതാവായ ഗാഡ്കരിയുടെ വാക്കുകള് സംവരണത്തിന്‍റെ പിന്നിലെ രാഷ്ട്രീയത്തെ കുറിക്കുന്നതായിരുന്നു.\nരണ്ടു തരം രാഷ്ട്രീയചിന്താപദ്ധതികളെ തന്‍െ സംസാരത്തില് ഗഡ്കരി ചൂണ്ടിക്കാണിക്കുകയുണ്ടായി. ഒന്ന് പാവങ്ങള് പാവങ്ങളാണെന്നതാണ്. അവര്‍ക്ക് ജാതിയോ മതമോ ഭാഷയോ ഇല്ല. മുസ്ലീമോ, ഹിന്ദുവോ ഏതു മതവുമാകട്ടെ, അല്ലെങ്കില് മറാത്ത പോലുള്ള സമുദായങ്ങളാകട്ടെ, എല്ലാത്തിലും ഒരു വിഭാഗത്തിന് ധരിക്കാന് വസ്ത്രങ്ങളോ കഴിക്കാന് ഭക്ഷണമോ ഇല്ല.\nനാം എല്ലാ സമുദായത്തിലെയും പാവങ്ങളില് പാവങ്ങളെ പരിഗണിക്കമെന്നാണ് മറ്റൊരു ചിന്താരീതി. ഇത് സാമൂഹിക – സാമ്പത്തികചിന്തയാണ്. അത് രാഷ്ട്രീയവല്കരിക്കരുത് എന്നായിരുന്നു ഗാഡ്കരിയുടെ വാദം. അതിനാല് ഉത്തരവാദപ്പെട്ട രാഷ്ട്രീയപ്പാര്‍ട്ടികള് സംവരണപ്രശ്നത്തെ ആളിക്കത്തിക്കരുതെന്നും ഗാഡ്കരി അഭിപ്രായപ്പെട്ടിരുന്നു.\nPrevസേനാവിഭാഗങ്ങളുമായുള്ള ഏറ്റുമുട്ടലിൽ 14 മാവോയിസ്റ്റുകൾ കൊല്ലപ്പെട്ടു.\nNextസംഘപരിവാറിന്റെ നവകേരളാമോഡലിൽ ആശങ്ക: എഴുത്തുകാരുടെ പ്രസ്താവന


ഇതാണോ അമര് അക്ബര് അന്തോണിയുടെ കുട്ടിക്കാലം? | Chilhood photos of Amar Akbar Anthony - Malayalam Filmibeat\n» ഇതാണോ അമര് അക്ബര് അന്തോണിയുടെ കുട്ടിക്കാലം?\nഇതാണോ അമര് അക്ബര് അന്തോണിയുടെ കുട്ടിക്കാലം?\nUpdated: Wednesday, December 2, 2015, 15:52 [IST]\nമട്ടാഞ്ചേരി കോളനിയിലെ ഒരു ലക്ഷ്യ ബോധവുമില്ലാത്ത മൂന്ന് ചെറുപ്പക്കാര്, അതാണ് അമര് അക്ബര് അന്തോണി. അവര്‍ക്കിടയിലേക്ക് കടന്ന് വരുന്ന ഒരു സിനിമാറ്റിക് ഡാന്‍സറായ ജെനി. അപ്പോഴാണ് അമര് അക്ബര് അന്തോണിയുടെ രസകരമാകുന്നത്. പ്രേക്ഷകരെ ചിരിപ്പിക്കാനായി ഉണ്ടാക്കിയ തമാശകളല്ല, സന്ദര്‍ഭത്തിനനുസരിച്ച് സ്വമേതയാ പ്രത്യക്ഷപ്പെട്ട തമാശകള്. തമാശകള്‍ക്കപ്പുറം കഥയുടെ പ്രാധാന്യം നഷ്ടപ്പെടുത്താതെ അമര് അക്ബര് അന്തോണി അവസാനിച്ചു. എന്തായാലും തുടക്കം മികച്ചതാണെന്ന് തന്നെ നാദിര്‍ഷയ്ക്ക് അഭിമാനിയ്ക്കാം.\nഅമര് അക്ബര് അന്തോണി വിജയത്തിന്റെ അമ്പത് ദിവസങ്ങള് പിന്നിടുകയാണ്. മികച്ച പ്രതികരണത്തോട് കൂടി മുന്നേറുന്ന അമര് അക്ബര് അന്തോണിയുടെ വിജയ തിളക്കത്തിലാണ് സംവിധായകന് നാദിര്‍ഷയും സംഘവും. അതിനിടെ ചിത്രത്തിന്റെ അണിയറ പ്രവര്‍ത്തകര് ചിത്രത്തിലെ അഭിനേതാക്കളുടെ കുട്ടിക്കാലത്തെ ഫോട്ടോ വച്ച് അമര് അക്ബര് അന്തോണിയുടെ പോസ്റ്റര് ഒരുക്കിയിരിക്കുന്നു. കാണൂ..\nനാദിര്‍ഷയുടെ ആദ്യ സംവിധാനത്തില് പിറന്ന ചിത്രമാണ് അമര് അക്ബര് അന്തോണി. നാദിര്‍ഷയുടെ തുടക്കം തെറ്റിയില്ല, ചിത്രം സൂപ്പര് ഹിറ്റിലേക്ക്.\nപൃഥ്വിരാജ്, ജയസൂര്യ, ഇന്ദ്രജിത്ത്, നമിതാ പ്രമോദ് എന്നിവരാണ് ചിത്രത്തില് കേന്ദ്ര കഥാപാത്രങ്ങളെ അവതരിപ്പിച്ചത്. ഇവരുടെ കുട്ടിക്കാലത്തെ ഫോട്ടോസ് വച്ചാണ് അമ്പത് ദിവസം പിന്നിടുന്ന അമര് അക്ബര് അന്തോണിയ്ക്ക് പോസ്റ്റര് ഒരുക്കിയിരിക്കുന്നത്.\nചിത്രം റിലീസ് ചെയ്ത് 50 ദിവസങ്ങള് പിന്നിടുമ്പോഴും മികച്ച പ്രതികരണത്തോടെയാണ് ചിത്രം തിയേറ്ററുകളില് മുന്നേറുന്നത്.\nപൃഥ്വിരാജിന്റെ അനാര്‍ക്കലി, ജയസൂര്യയുടെ സു സു സുധി വാത്മീകം എന്നീ ചിത്രങ്ങള്‍ക്കൊപ്പമാണ് അമര് അക്ബര് അന്തോണി 50 ദിവസങ്ങള് പിന്നിടുന്നത്.\nഅമര് അക്‌ബര് ആന്‍റണി\nRead more about: malayalam film news malayalam movie malayalam cinema amar akbar anthony director nadirsha actor prithviraj jayasurya indrajith actress namitha pramod മലയാളം സിനിമ അമര് അക്ബര് അന്തോണി\nChilhood photos of Amar Akbar Anthony.


രോഹിത്ത് ശര്‍മ്മ ടെസ്റ്റില് ഓപ്പണറാകുന്നതോടെ സെവാഗിന്റെ പിന്‍ഗാമിയാകുമെന്ന് ഇതിഹാസ താരം ഗവാസ്‌ക്കര്. ടെസ്റ്റില് ഓപ്പണിംഗിന് ഇറങ്ങുമ്പോള് ഷോട്ട് സെലക്ഷനില് രോഹിത്ത് ശ്രദ്ധിക്കണമെന്നും ഗവാസ്‌ക്കര് കൂട്ടിചേര്‍ത്തു. സ്വിംഗ് നേരിടുമ്പോഴുളള രോഹിത്തിന്റെ പതര്‍ച്ചയാണ് ഗവാസ്‌ക്കര് സൂചിപ്പിക്കുന്നത്.\n‘നിശ്ചിത ഓവര് ക്രിക്കറ്റും ടെസ്റ്റും തമ്മില് വലിയ വ്യത്യാസമുണ്ട്. നിശ്ചിത ഓവര് ക്രിക്കറ്റില് ഉപയോഗിക്കുന്ന വെള്ള പന്ത് അഞ്ചോവറുകള്‍ക്ക് അപ്പുറം സ്വിങ് ചെയ്യില്ല. എന്നാല് ടെസ്റ്റില് ഉപയോഗിക്കുന്ന ചുവന്ന പന്ത് 35-40 ഓവര് കഴിഞ്ഞാലും സ്വിങ് ചെയ്യുമെന്ന് ഗവാസ്‌കര് പറയുന്നു\nസ്വിങ് ബൗളിങിനെതിരേ കളിക്കുമ്പോള് രോഹിത് നേരത്തേ പതറിയിട്ടുണ്ട്. അതുകൊണ്ടു തന്നെ ടെസ്റ്റില് ബാറ്റ് ചെയ്യുമ്പോള് ഷോട്ട് സെലക്ഷനില് രോഹിത് ശ്രദ്ധിച്ചേ തീരൂ’ ഗവാസ്‌ക്കര് ഉപദേശിക്കുന്നു.\nപന്തിന്റെ സ്വിങ് കൂടി മനസ്സിലാക്കി വേണം രോഹിത് ടെസ്റ്റില് കളിക്കേണ്ടത്. ഷോട്ട് സെലക്ഷന് കൃത്യമായാല് അദ്ദേഹത്തിനു നിശ്ചിത ഓവര് ക്രിക്കറ്റിലെ മാജിക്ക് ടെസ്റ്റിലും ആവര്‍ത്തിക്കാന് കഴിയുമെന്ന കാര്യത്തില് സംശയം വേണ്ടെന്നും ഗവാസ്‌കര് ഒരു ദേശീയ മാധ്യമത്തോടു പറഞ്ഞു.\nടെസ്റ്റില് ഒരു മധ്യനിര ബാറ്റ്സ്മാനെ ഇന്ത്യ ഓപ്പണിങിലേക്കു കൊണ്ടുവരുന്നത് ഇതാദ്യമായല്ല. നേരത്തേ സെവാഗും മധ്യനിരയിലാണ് കരിയറിന്റെ തുടക്കത്തില് കളിച്ചത്. പിന്നീട് ഓപ്പണറായതോടെയാണ് സെവാഗ് തന്റെ യഥാര്‍ത്ഥ ഫോം പുറത്തെടുത്തത്.\nസുവർണാവസരം തുലച്ചു: ഇന്ത്യൻ സൂപ്പർതാരത്തിന് ഇനി കരയ്ക്കിരിക്കാം


നടനും സംവിധായകനുമായ കുമരജന് മരിച്ച നിലയില് | PravasiExpress\nമലയാള സാഹിത്യ പ്രേമികള്‍ക്കായ് കൈരളി നാടകോത്സവം ഒരുങ്ങുന്നു.\nഓക്സിജൻ ക്ഷാമം; സിംഗപ്പൂരിൽ നിന്ന്4ക്രയോജനിക് ടാങ്കറുകൾ എയര്‍ലിഫ്റ്റ് ചെയ്തു.\nസംസ്ഥാന ലോക്ഡൗണ് ഉത്തരവിൽ പൊലീസിന് അതൃപ്തി; ഇളവുകള് വെട്ടിക്കുറച്ചേക്കും\nതിരഞ്ഞെടുപ്പ് കഴിഞ്ഞു; തുടർച്ചയായ നാലാം ദിനവും കൂടി ഇന്ധനവില\nസംസ്ഥാനത്ത് നാളെ മുതൽ ലോക്ക് ഡൗൺ; പൊതുഗതാഗതത്തിന് വിലക്ക്: മാർഗരേഖ\nസംസ്ഥാനത്ത് ഇന്ന് 42,464 പേര്‍ക്ക് കോവിഡ്, ടെസ്റ്റ് പോസിറ്റിവിറ്റി നിരക്ക് 27.28\nഒറ്റ പ്രസവത്തില്9കുഞ്ഞുങ്ങൾ;5പെൺകുട്ടികളും4ആൺകുട്ടികളും\nഇന്ത്യയില് നിന്നുള്ള യാത്രക്കാർക്ക് ശ്രീലങ്ക വിലക്കേർപ്പെടുത്തി\nകോവിഡ് വാക്സിനുകളുടെ പേറ്റന്റ് ഒഴിവാക്കി അമേരിക്ക : തീരുമാനം ചരിത്രപരമെന്ന് ഡബ്ലുഎച്ച്ഒ\nഇന്ത്യയില്‍നിന്നുള്ള യാത്രക്കാര്‍ക്ക് ഏര്‍പ്പെടുത്തിയ പ്രവേശനവിലക്ക് നീട്ടി ഒമാന്\nനടി ശ്രീപ്രദ കോവിഡ് ബാധിച്ച് മരിച്ചു\nസാമ്പത്തിക തട്ടിപ്പ്: സംവിധായകന് ശ്രീകുമാര് മേനോന് അറസ്റ്റില്\nSingapore-made Short Film, Mini, Releases on YouTube\nഓരോ മഴക്കാലവും എത്ര മനോഹരമായ ഓർമകളാണ്\nപ്രവാസി മലയാളി സിംഗപ്പൂരില് മരിച്ചു.\nപ്രവാസി മലയാളി കൊവിഡ് ബാധിച്ചു മരിച്ചു\nസൗദി അറേബ്യയില് ചികിത്സയിലായിരുന്ന മലയാളി മരിച്ചു\nHome Lifestyle Obituary നടനും സംവിധായകനുമായ കുമരജന് മരിച്ച നിലയില്\nനടനും സംവിധായകനുമായ കുമരജന് മരിച്ച നിലയില്\nചെന്നൈ: നടനും സംവിധായകനുമായ കുമരജന് (35) മരിച്ച നിലയില്. നാമക്കലിലെ വസതിയില് തൂങ്ങി മരിച്ച നിലയില് കണ്ടെത്തുകയായിരുന്നു. ആത്മഹത്യയാണെന്ന നിഗമനത്തിലാണ് പോലീസ്.\nഏതാനും തമിഴ് സിനിമകളില് കുമരജന് അഭിനയിച്ചിട്ടുണ്ട്. സന്തിപ്പോം സിന്തിപ്പോം എന്ന തമിഴ്ചിത്രം നിര്‍മിച്ചിരുന്നു. ലോക്ഡൗണില് സിനിമകള് പ്രതിസന്ധിയിലായതോടെ കുമരജന് വിഷാദത്തിലായിരുന്നുവെന്ന് സുഹൃത്തുക്കള് പറയുന്നു.\nPrevious article‘ആന പോലൊരു വണ്ടി.. ആരുണ്ടൊരു ഗ്യാരന്റി’; ഒരു താത്വിക അവലോകനത്തിലെ പാട്ടെത്തി\nNext articleകോവിഡ് രണ്ടാം തരംഗത്തിലേക്ക്; ഏപ്രില് 15നും 20നും ഇടയില് മൂര്‍ധന്യാവസ്ഥയിലെത്തുമെന്ന് ശാസ്ത്രജ്ഞർ\nമുന് കേന്ദ്രമന്ത്രി അജിത് സിങ് കോവിഡ് ബാധിച്ച് മരിച്ചു\nമുന്‍മന്ത്രി ആര്. ബാലകൃഷ്ണ പിളള അന്തരിച്ചു\nസിത്താര് വാദകന് പണ്ഡിറ്റ് ദേബു ചൗധരി കോവിഡ് ബാധിച്ച് മരിച്ചു\nനടൻ ബിക്രംജീത് കൻവർപാൽ കോവിഡ് ബാധിച്ച് മരിച്ചു\nപ്രവാസി വ്യാപാരി ഖത്തറില് മരിച്ചു\nPEnews BUREAU - May 7, 2021\nസിംഗപ്പൂര്: പ്രവാസി മലയാളിയായ ഷാജികുമാര് (50) ബുധനാഴ്ച (5th May 2021) മരിച്ചു. മരണ കാരണം വ്യക്തമല്ല. കണ്ണൂര് ജില്ലയിലെ ചൊവ്വ സ്വദേശിയാണ്. പരേതനായ ക്യാപ്റ്റന് കുമാരന്റെയും പദ്മിനികുമാരന്‍റെയും മകനാണ്....\nകേരളത്തിലും ശ്മശാനങ്ങള് നിറയുന്നു; ബുക്ക് ചെയ്ത് കാത്തിരിക്കേണ്ട അവസ്ഥയില് ശാന്തികവാടം\nNews Desk - May 6, 2021\nതിരുവനന്തപുരം: കൊവിഡ് മരണങ്ങൾ കുത്തനെ ഉയരുന്നതിന് പിന്നാലെ കേരളത്തിൽ ശ്‌മശാനങ്ങൾ നിറയുന്നു. തിരുവനന്തപുരം ശാന്തികവാടത്തിൽ മൃതദേഹം സംസ്‌കരിക്കണമെങ്കിൽ ബുക്ക് ചെയ്‌ത് കാത്തിരിക്കണം. ശാന്തികവാടത്തിൽ ദിനംപ്രതി എത്തുന്ന മൃതദേഹങ്ങളുടെ എണ്ണം ഇരട്ടിയോളമായി....\nNews Desk - May 2, 2021\nഡല്‍ഹി: വിഖ്യാത സിത്താര്‍വാദകന് പണ്ഡിറ്റ് ദേബു ചൗധരി (85) കോവിഡ് ബാധിച്ച് മരിച്ചു. മകന് പ്രതീക് ചൗധരിയാണ് അച്ഛന്റെ മരണവിവരം ഫെയ്‌സ്ബുക്കിലൂടെ അറിയിച്ചത്. രാജ്യം പത്മശ്രീയും പത്മഭൂഷണും നല്‍കി ആദരിച്ച...\nഇടതുപക്ഷമാണ് ശരി എന്ന് ജനങ്ങള് തിരിച്ചറിയുന്നു: നന്ദി പറഞ്ഞ് വി എസ്\nതിരുവനന്തപുരം: കേരളത്തിൽ പുതുചരിത്രം രചിച്ച് എല്‍ഡിഎഫ് തുടര്‍ഭരണത്തിലേക്ക് അടുക്കുമ്പോള് ജനങ്ങള്‍ക്ക് നന്ദി പറഞ്ഞ് വി എസ് അച്യുതാനന്ദന്. വലതുപക്ഷ രാഷ്ട്രീയത്തിന്റെ ജീര്‍ണത തിരിച്ചറിഞ്ഞ ജനങ്ങള് ഇടതുപക്ഷമാണ് ശരിയെന്ന് വിധിയെഴുതിയതായി അദ്ദേഹം...\nNews Desk - May 7, 2021\nമൊറൊക്കോ: കാസാബ്ലാങ്കയിൽ ഒറ്റ പ്രസവത്തിൽ9കുഞ്ഞുമണികൾ. മാലി സ്വദേശി 25 വയസ്സുള്ള ഹലീമ സിസെയാണ് മൊറോക്കോയിലെ ആശുപത്രിയിൽ9കുഞ്ഞുങ്ങൾക്ക് ജന്മം നൽകിയത്.5പെൺകുട്ടികളും4ആൺകുട്ടികളും....\nമുംബൈ∙ ബോളിവുഡ്, ഭോജ്പുരി നടി ശ്രീപ്രദ (54) കോവിഡ് ബാധിച്ച് മരിച്ചു. സിനി ആന്‍ഡ് ടിവി ആര്‍ട്ടിസ്റ്റ് അസോസിയേഷനാണ് ട്വിറ്ററിലൂടെ വിവരം അറിയിച്ചത്. എണ്‍പതുകളിലും തൊണ്ണൂറുകളിലും...


ഐഎഫ്എഫ്‌കെയിലും ദേശീയഗാനം നിര്‍ബന്ധം; വിദേശികളും ആദരവ് പ്രകടിപ്പിക്കണമെന്ന് സുപ്രീംകോടതി – Chandrika Daily\nBy chandrika Friday December 9, 2016 11:07 am\nഐഎഫ്എഫ്‌കെയിലും ദേശീയഗാനം നിര്‍ബന്ധം; വിദേശികളും ആദരവ് പ്രകടിപ്പിക്കണമെന്ന് സുപ്രീംകോടതി\nന്യൂഡല്‍ഹി:തിരുവനന്തപുരത്ത് നടക്കുന്ന ഇരുപത്തിയൊന്നാമത് അന്താരാഷ്ട്ര ചലച്ചിത്ര മേളയില് എല്ലാ ചിത്രങ്ങള്‍ക്കും മുമ്പ് ദേശീയഗാനം നിര്‍ബന്ധമെന്ന് സുപ്രീം കോടതി. എല്ലാ സിനിമ പ്രദര്‍ശനങ്ങള്‍ക്കും മുമ്പായി ദേശീയഗാനം നിര്‍ബന്ധമായും കേള്‍പ്പിച്ചിരിക്കണമെന്നും…\nന്യൂഡല്‍ഹി:തിരുവനന്തപുരത്ത് നടക്കുന്ന ഇരുപത്തിയൊന്നാമത് അന്താരാഷ്ട്ര ചലച്ചിത്ര മേളയില് എല്ലാ ചിത്രങ്ങള്‍ക്കും മുമ്പ് ദേശീയഗാനം നിര്‍ബന്ധമെന്ന് സുപ്രീം കോടതി. എല്ലാ സിനിമ പ്രദര്‍ശനങ്ങള്‍ക്കും മുമ്പായി ദേശീയഗാനം നിര്‍ബന്ധമായും കേള്‍പ്പിച്ചിരിക്കണമെന്നും വിദേശികള് ഉള്‍പ്പെടെ എഴുന്നേറ്റ് നിന്ന് ആദരം പ്രകടിപ്പിക്കണമെന്നും സുപ്രീം കോടതി ഉത്തരവിട്ടു.\nചലച്ചിത്രോത്സവത്തില് നിന്ന് ദേശീയഗാനം ഒഴിവാക്കണമെന്ന നിര്‍ദ്ദേശം ഞെട്ടിച്ചുവെന്നും സുപ്രീംകോടതി പറഞ്ഞു. അംഗവൈകല്യമുള്ളവരെ ഇതില് നിന്ന് ഒഴിവാക്കാമെന്നാണ് സുപ്രീം കോടതിയുടെ നിര്‍ദ്ദേശം. വിദേശികള്‍ക്ക് എഴുന്നേറ്റ് നില്‍ക്കാന് തയ്യാറാവില്ലെന്ന വാദം അംഗീകരിക്കാനാവില്ലെന്നും കോടതി പറഞ്ഞു. ഇത് സംബന്ധിച്ചുള്ള ഹര്‍ജി പരിഗണിക്കവെയാണ് സുപ്രീംകോടതി ഐഎഫ്എഫ്‌കെയില് നിര്‍ബന്ധമായും ദേശീയഗാനം കേള്‍പ്പിക്കണമെന്ന് ഉത്തരവിട്ടത്.\nഎല്ലാ തിയേറ്ററുകളിലും സിനിമാ പ്രദര്‍ശനത്തിന് മുമ്പ് ദേശീയ ഗാനം കേള്‍പ്പിക്കണമെന്ന സുപ്രീംകോടതി വിധി നടപ്പിലാക്കുമെന്ന് മന്ത്രി ഏകെ ബാലന് വ്യക്തമാക്കിയിരുന്നു. കഴിഞ്ഞ ഡിസംബര് ഒന്നിനാണ് തിയ്യേറ്റുകളില് ദേശീയ ഗാനം കേള്‍പ്പിക്കണമെന്ന് ഉത്തരവ് വന്നത്. ജഡ്ജിമാരായ ദീപക് മിശ്ര, അമിതാവ റോയ് എന്നിവരടങ്ങിയ ബെഞ്ചാണ് ഉത്തരവ് പുറപ്പെടുവിച്ചത്. ഇതിനെതിരെയാണ് കൊടുങ്ങല്ലൂര് ഫിലിം സൊസൈറ്റി സുപ്രീംകോടതി ഹര്‍ജി നല്‍കിയത്.


അത്ഭുത രഹസ്യങ്ങൾ നിറഞ്ഞ5ഇല കൂട്ട്, മുടി കൊഴിച്ചിൽ മാറ്റാം ഒരു നര പോലും വരില്ല…!! - Oman Job Vacancy അത്ഭുത രഹസ്യങ്ങൾ നിറഞ്ഞ5ഇല കൂട്ട്, മുടി കൊഴിച്ചിൽ മാറ്റാം ഒരു നര പോലും വരില്ല…!! - Oman Job Vacancy\nഅത്ഭുത രഹസ്യങ്ങൾ നിറഞ്ഞ5ഇല കൂട്ട്, മുടി കൊഴിച്ചിൽ മാറ്റാം ഒരു നര പോലും വരില്ല…!! ഇന്ന് എല്ലാ പ്രായക്കാരും ഒരുപോലെ നേരിടുന്ന പ്രെശ്നം ആണ് മുടികൊഴിച്ചിൽ. കൂടാതെ അകാലനിര, താരൻ തുടങ്ങി വേറെയുമുണ്ട് മുടിയുടെ പ്രേശ്നങ്ങൾ. ഒരുപാട് എണ്ണകളും മറ്റും വിപണിയിൽ ഉണ്ടെങ്കിലും ഇതിനൊരു ശാശ്വത പരിഹാരം ലഭിക്കാത്തവരായി ഒരുപാട് പേരുണ്ട്.\nപല സമൂഹങ്ങളും മുടിയെ സൗന്ദര്യത്തിന്റെ ലക്ഷണമായി കണക്കാക്കപ്പെടുന്നു. തലമുടി വൃത്തിയായും ആകർഷകമായും സൂക്ഷിക്കുന്നത് സർവ സാധാരണമാണ്. മനുഷ്യന്റെ തലയിൽ ഒരു ലക്ഷത്തിലധികം മുടികൾ കാണപ്പെടുന്നു. വിവിധ വംശങ്ങളിൽ ഇതിന് ഏറ്റക്കുറച്ചിലുകളും ഉണ്ട്. തലമുടിയുടെ ശരാശരി വളർച്ച വർഷത്തിൽ 127 മില്ലി മീറ്ററും, ആയുസ്സ് ആറ് വർഷവുമാണ്.\nമെലാനിൻ എന്ന വർണവസ്തു മുടിക്കു കറുപ്പ് നിറം നൽകുന്നു. മുടിക്ക് ഏറെ സംരക്ഷണം വേണ്ട സമയമാണ് വേനൽക്കാലം. പോഷകമൂല്യമുള്ള ഭക്ഷണം കഴിക്കേണ്ടത് തലമുടിയുടെ വളർച്ചക്ക് ഏറെ അത്യാവശ്യമാണ്. മനുഷ്യരിൽ ഒരു മാസത്തിൽ അര ഇഞ്ചാണ് തലയിലെ മുടി വളരുന്നത്. മുടിയുടെ വളർച്ച ഒരു ദിവസത്തിൽ തന്നെ ഒരു പോലെയല്ല. പുരുഷന്റെ മുടിയുടെ ജീവിതകാലം മൂന്നു മുതൽ അഞ്ചുകൊല്ലം വരെയാണ്. എന്നാൽ സ്ത്രീകളിൽ ഇത് ഏഴുകൊല്ലം വരെയാണ്.


വീട്ടിലിരിയ്ക്കാം; കൂടൊന്നൊരുക്കാം! - The Kerala Online\nPosted on April 23, 2020 Author News Editor\tComments Off on വീട്ടിലിരിയ്ക്കാം; കൂടൊന്നൊരുക്കാം!\nകൊറോണക്കാലം വീട്ടിലിരുപ്പിൻ്റെ മടുപ്പിൻ്റെ കാലമെന്ന് സൂചിപ്പിക്കുന്ന ധാരാളം സന്ദേശങ്ങൾ അടുത്തിടെ സമൂഹമാധ്യമങ്ങളിലെല്ലാം നമ്മൾ കണ്ടു.\nഎന്നാൽ ഇക്കാലം ആനന്ദത്തിൻ്റെ കൂടൊരുക്കൽ കാലമാക്കാമെന്നു തെളിയിക്കുകയാണ് സിനിമാനിർമ്മാതാവും നടനുമായ എം.ജി. വിജയ്.\nദേശീയ അവാർഡു നേടിയ ‘പുലിജൻമം’ നമുക്കായി ഒരുക്കിയ വിജയ് കോവിഡ് കാലത്തെ തൻ്റെ വിജയകഥ പറയുന്നു, ‘ദി കേരള ഓൺലൈനി’നു വേണ്ടി.\nകായംകുളം: കറ്റാനം ഇലിപ്പക്കുളം തോപ്പിൽ വീട്ടിൽ വാടകക്ക് താമസിച്ചുവന്ന പുത്തൻതെരുവ് പനച്ചമൂട് സ്വദേശിയായ യൂനുസിൻ്റെ മകൻ നൗഫലാണ് (38) മരിച്ചത്. ബീവറേജ് പൂട്ടിയതുമുതൽ ഇയാള് ഇതു സ്ഥിരമായി കഴിച്ചിരുന്നതായി പറയപ്പെടുന്നു. ശനിയാഴ്ച രാവിലെ ശാരീരികാസ്വസ്ഥത തോന്നിയ ഇയാളെ സമീപത്തെ സ്വകാര്യ ആശുപത്രിയിലും തുടർന്ന് തിരുവനന്തപുരത്തെ സ്പെഷ്യലിറ്റി ആശുപത്രിയിലും എത്തിക്കുകയായിരുന്നു. എന്നാൽ ജീവൻ രക്ഷിക്കാനായില്ല. സബീന ഭാര്യയും നാസിയ, നാസിക്, നൗറിൻ എന്നിവർ മക്കളുമാണ്. വള്ളികുന്നം പൊലീസ് കേസെടുക്കും. ഇതോടെ സംസ്ഥാനത്ത് മദ്യത്തിൻ്റെ ലഭ്യതയില്ലാതായതു മൂലമുള്ള മരണസംഖ്യ ആറായി.\nPosted on April 7, 2020 Author News Editor\nസംസ്ഥാനത്ത് മൊബൈല് ഷോപ്പുകള് ഞായറാഴ്ച ദിവസങ്ങളിൽ തുറക്കും. വര്‍ക്ക്ഷോപ്പുകള് ആഴ്ചയില് രണ്ടുദിവസം തുറക്കും. ഞായര്, വ്യാഴം എന്നീ ദിവസങ്ങളില്. ആ ദിവസങ്ങളില് സ്പെയര് പാര്‍ട്സ് കടകള് കൂടി തുറക്കാന് അനുവദിക്കും. ഫാന്, എയര്‍കണ്ടീഷനുകള് എന്നിവ വാങ്ങാനും ഒരു ദിവസം കടകള് തുറക്കുന്ന കാര്യവും പരിഗണിക്കുന്നുണ്ട്. രജിസ്ട്രേഡ് ഇലക്ട്രീഷ്യന്മാര്‍ക്ക് വീടുകളില് പോയി ആവശ്യമായ റിപ്പയര് നടത്തുന്നതിന് തടസ്സമുണ്ടാകില്ല. ഫ്ളാറ്റുകളില് കേന്ദ്രീകൃത സംവിധാനമാണ്. അത് റിപ്പയര് ചെയ്യാന് പോകുന്നതിനും അനുമതി നല്‍കും.


കലോത്സവ നഗരിയിൽ അഞ്ചാംതവണയും അടുക്കളയില് മാധവന് നമ്പൂതിരി തന്നെ | kasargod district 'kalolsavam';madhavan namboothiri is the head cook in canteen for fifth time - Malayalam Oneindia\n» കലോത്സവ നഗരിയിൽ അഞ്ചാംതവണയും അടുക്കളയില് മാധവന് നമ്പൂതിരി തന്നെ\nUpdated: Fri, Nov 24, 2017, 13:05 [IST]\nകാസര്‍കോട്: നാളെ തുടങ്ങുന്ന റവന്യു ജില്ലാ സ്‌കൂള് കലോത്സവത്തിന്റെ അടുക്കള ഇന്ന് തന്നെ ഉണരും. അഞ്ചാം തവണയും കയ്യൂര് മുഴക്കോത്തെ മാധവന് നമ്പൂതിരി തന്നെയാണ് അടുക്കളയില് നാവില് കൊതിയൂറുന്ന വിഭവങ്ങള് ഒരുക്കുന്നത്. മാധവന് നമ്പൂതിരിയുടെ നേതൃത്വത്തില് 15 പേരാണ് കലോത്സവത്തില് പങ്കെടുക്കുന്ന കുട്ടികള്‍ക്ക് ഭക്ഷണമൊരുക്കുന്നത്. നാളെ സ്റ്റേജിതര മത്സരമായതിനാല് 150 കുട്ടികള് മാത്രമെ പങ്കെടുക്കുകയുള്ളു. ഒപ്പമെത്തുന്ന അധ്യാപകര്‍ക്കും സംഘാടക സമിതിക്കുമടക്കം 500 പേര്‍ക്കുള്ള ഭക്ഷണമാണ് നാളെ തയ്യാറാക്കേണ്ടത്.\nഅടുക്കളയിലേക്ക് വേണ്ട പാത്രങ്ങള് ഇന്ന് ഉച്ചയോടെ തന്നെ എത്തിച്ചുണ്ട്. കലവറ നിറക്കല് 20ന് മുന് മന്ത്രിയും സ്‌കൂള് മാനേജറുമായ സി.ടി അഹമ്മദലി ഉദ്ഘാടനം ചെയ്തു. ചെമനാട് ഒന്നാം വാര്‍ഡ് കുടുംബശ്രീയാണ് ആദ്യം പച്ചക്കറികളും ഭക്ഷണമൊരുക്കാനുമുള്ള സാധനങ്ങളുമായെത്തിയത്.\nകുടുംബശ്രീ നട്ടുവളര്‍ത്തിയ വെള്ളരിക്ക് പുറമെ ഉരുളക്കിഴങ്ങ്, ഉള്ളി, വെല്ലം, അരി, പഴങ്ങള് എന്നിവ അവര് കലവറയിലെത്തിച്ചു. വിവിധ കുടുംബശ്രീ യൂണിറ്റുകളില് നിന്നും പാടശേഖര കമ്മിറ്റികളില് നിന്നും പച്ചക്കറികള് ശേഖരിക്കാനായി ഒരു വാഹനം ഏര്‍പ്പെടുത്തിയിരുന്നു. കാസര്‍കോടിന് സമീപ പ്രദേശത്തു നിന്നുള്ള പല കര്‍ഷകരും കലോത്സവത്തിന് നല്ല പിന്തുണയും സഹായവും നല്‍കിയിട്ടുണ്ട്.\nഒരേ സമയം 500 പേര്‍ക്ക് ഇരുന്ന് ഭക്ഷണം കഴിക്കാനുള്ള സൗകര്യമേര്‍പ്പെടുത്തിയിട്ടുണ്ട്. അഞ്ച് ദിവസങ്ങളിലായി 20,000 പേര്‍ക്കാണ് ഭക്ഷണമൊരുക്കേണ്ടത്.\nകാസര്‍കോട് kasargod കലോത്സവം അടുക്കള\nkasargod district 'kalolsavam';madhavan namboothiri is the head cook in canteen for fifth time


Nisha Sarang's sweet wishes to Richu Baby, Instagram post viral! ഉപ്പും മുളകിലെ നിഷ സാരംഗിന്‍റെ പൊന്നോമനയ്ക്ക് പിറന്നാള്! റിച്ചു ബേബിക്കുള്ള ആശംസ ഇങ്ങനെ! കാണൂ - Malayalam Filmibeat\n55 min ago അവാര്‍ഡ് ചടങ്ങുകളിലും വലിയ പരിപാടികളിലും പങ്കെടുക്കുന്നതിന്റെ കാരണം പറഞ്ഞ് ഷാരൂഖ് ഖാന്\n| Updated: Friday, May 1, 2020, 17:16 [IST]\nമിനിസ്‌ക്രീന് പ്രേക്ഷകര് വിടാതെ കാണുന്ന പരമ്പരകളിലൊന്നാണ് ഉപ്പും മുളകും. പരമ്പരയിലെ പ്രധാന കഥാപാത്രമായ നീലുവിനെ അവതരിപ്പിക്കുന്നത് നിഷ സാരംഗാണ്. സിനിമയിലും സീരിയലിലുമൊക്കെ നേരത്തെയും അഭിനയിച്ചിരുന്നുവെങ്കിലും ഉപ്പും മുളകിലൂടെ മികച്ച സ്വീകാര്യതയും പിന്തുണയുമായിരുന്നു നിഷ സാരംഗിന് ലഭിച്ചത്. ബിജു സോപാനമായിരുന്നു ബാലുവായെത്തിയത്. ബാലുനും നീലുവും തമ്മിലുള്ള കെമിസ്ട്രിയും മക്കളായെത്തുന്നവരുടെ സ്വഭാവിക അഭിനയവുമൊക്കെയാണ് ഉപ്പും മുളകിനെ നയിക്കുന്നത്.\nഉഡായിപ്പുമായി നടക്കുന്ന ബാലുവിനെ നേര്‍വഴിക്ക് നയിക്കാന് നീലു ശ്രമിക്കാറുണ്ടെങ്കിലും അതൊന്നും വിലപ്പോവാറില്ല. അച്ഛന്റെ പ്രിയപ്പെട്ട മകനായി കേശുവും അമ്മയുടെ മനസാക്ഷി സൂക്ഷിപ്പുകാരനായി മുടിയനും വീട്ടിലുണ്ട്. വിവാഹത്തോടെയാണ് ലച്ചു പരമ്പരയില് നിന്നും അപ്രത്യക്ഷയായത്. കുഞ്ഞതിഥിയായ പാറുക്കുട്ടിയും ശിവാനിയും ഉപ്പും മുളകിലുണ്ട്. പാറുക്കുട്ടിയുടെ വരവിന് മികച്ച സ്വീകരണമായിരുന്നു ലഭിച്ചത്. പാറുക്കുട്ടിയെ കാണുന്നതിന് വേണ്ടിയാണ് പരമ്പര കാണുന്നതെന്നായിരുന്നു പലരും പറഞ്ഞത്.\nപാറുക്കുട്ടിയെപ്പോലെ തന്നെ ഒരാള് വീട്ടിലുണ്ടെന്ന് നിഷ സാരംഗ് പറഞ്ഞിരുന്നു. മകളുടെ മകനെക്കുറിച്ചായിരുന്നു താരം പറഞ്ഞത്. റിച്ചു ബേബിക്ക് പിറന്നാളാശംസ നേര്‍ന്ന് എത്തിയിരിക്കുകയാണ് താരമിപ്പോള്. ഇന്‍സ്റ്റഗ്രാം പോസ്റ്റിലൂടെയായിരുന്നു ആശംസ അറിയിച്ചത്. ചുറ്റിലും ഉള്ളവരുടെ അഭിമാനമാണ് നീ, നിന്റെ പുഞ്ചിരി എല്ലാവരേയും ചിരിപ്പിക്കുകയും സന്തോഷിപ്പിക്കുകയും ചെയ്യുന്നതാണ്. ഹാപ്പി ബര്‍ത്ത് ഡേ റിച്ചു ബേബിയെന്നായിരുന്നു നിഷ സാരംഗ് കുറിച്ചത്. നിഷ സാരംഗിന്റെ മൂത്ത മകളായ രേവതിയുടെ മകനാണ് റിച്ചു. മകന് ആശംസ അറിയിച്ച് രേവതിയും എത്തിയിരുന്നു.\nആരുടെ മുന്നിലും തലകുനിക്കാതെ എല്ലാം നേടണം! മകളെക്കുറിച്ചുള്ള അമൃത സുരേഷിന്റെ സ്വപ്‌നങ്ങള്!\nലോക് ഡൗണായതിനാല് വീട്ടില് കഴിയുകയാണ് നിഷ സാരംഗ്. മക്കള്‍ക്ക് പ്രിയപ്പെട്ട വിഭവങ്ങളുണ്ടാക്കിയും ടിവി കണ്ടും സോഷ്യല് മീഡിയയില് നോക്കിയുമൊക്കെയായാണ് സമയം ചെലവിടുന്നതെന്ന് താരം പറഞ്ഞിരുന്നു. ചെറുപ്രായത്തില് വിവാഹിതയായതിനാല് നേരത്തെ മുത്തശ്ശിയാവാന് കഴിഞ്ഞുവെന്നും അതില് സന്തോഷമുണ്ടെന്നും നിഷ സാരംഗ് നേരത്തെ പറഞ്ഞിരുന്നു.\nഉപ്പും മുളകിലേതടക്കം ഏഴ് മക്കളാണ് തനിക്കെന്ന് നിഷ സാരംഗ് പറഞ്ഞിരുന്നു. എല്ലാവരുമായും നല്ല സൗഹൃദമാണ്. നിഷാമ്മയെന്നാണ് അവരെല്ലാം വിളിക്കാറുള്ളതെന്നും താരം പറഞ്ഞിരുന്നു. പാറുക്കുട്ടിയും റിച്ചു ബേബിയും ഒരുമിച്ചുള്ള ചിത്രവും സോഷ്യല് മീഡിയയിലൂടെ പ്രചരിച്ചിരുന്നു.\nNisha Sarang's sweet wishes to Richu Baby, Instagram post viral


യുവന്റസിന്റെ ചാംപ്യന്‍സ് ലീഗ് സ്വപ്‌നങ്ങള്‍ക്ക് അയാകസ് അന്ത്യം കുറിച്ചു\nWed May 12 2021 23:11:46 GMT+0530 (India Standard Time)\nഇന്ന് നടന്ന ക്വാര്‍ട്ടര് രണ്ടാം പാദത്തില് 2-1ന് തോല്‍പ്പിച്ചാണ് യുവന്റസിനെ അയാകസ് കെട്ടുകെട്ടിച്ചത്. ഇരുപാദങ്ങളിലുമായി 2-3ന്റെ ജയമാണ് അയാകസ് നേടിയത്. ആദ്യപാദമല്‍സരം 1-1സമനിലയിലായിരുന്നു. യുവന്റസിനായി ഏക ഗോള് നേടിയത് ക്രിസ്റ്റിയാനോ റൊണാള്‍ഡോ ആയിരുന്നു.\nNSH17 April 2019 3:46 AM GMT\nടൂറിന്: ചാംപ്യന്‍സ് ലീഗ് എന്ന യുവന്റസിന്റെ സ്വപ്‌നങ്ങള് ഡച്ച് ക്ലബ്ബ് അയാകസ് തല്ലിതകര്‍ത്തു. ഇന്ന് നടന്ന ക്വാര്‍ട്ടര് രണ്ടാം പാദത്തില് 2-1ന് തോല്‍പ്പിച്ചാണ് യുവന്റസിനെ അയാകസ് കെട്ടുകെട്ടിച്ചത്. ഇരുപാദങ്ങളിലുമായി 2-3ന്റെ ജയമാണ് അയാകസ് നേടിയത്. ആദ്യപാദമല്‍സരം 1-1സമനിലയിലായിരുന്നു. യുവന്റസിനായി ഏക ഗോള് നേടിയത് ക്രിസ്റ്റിയാനോ റൊണാള്‍ഡോ ആയിരുന്നു. വാന് ഡി ബേക്ക്, മാത്തിയിസ് ഡി ലിറ്റ് എന്നിവരാണ് അയാകസിന്റെ ഗോളുകള് നേടിയത്. മല്‍സരത്തിന്റെ തുടക്കം മുതല് അയാക്‌സ് ആണ് ഉണര്‍ന്ന് കളിച്ചത്.\n28ാം മിനിറ്റില് പിയാനിക്കിന്റെ പാസ് വലയിലെത്തിച്ച് റൊണാള്‍ഡോ യുവന്റസിനെ മുന്നിലെത്തിച്ചു. എന്നാല്, ആറുമിനിറ്റുകള്‍ക്ക് ശേഷം വാന് ഡി ബീക്ക് അയാകസിന് സമനില ഗോള് നേടിക്കൊടുത്തു. ലീഡ് നേടാനുള്ള ശ്രമത്തിനായി രണ്ടാംപകുതിയില് ഇരുടീമും ഉണര്‍ന്ന് കളിച്ചെങ്കിലും 67ാം മിനിറ്റില് ഷോണെയുടെ അസിസ്റ്റില് നിന്നും മാത്തിയിസ് ഡി ലിറ്റ് രണ്ടാം ഗോള് നേടി. യുവന്റസിന്റെ പ്രതീക്ഷകള് തകര്‍ത്ത ആ ഗോള് നേട്ടത്തോടെ അയാകസ് ചാംപ്യന്‍സ് ലീഗ് സെമിയില് പ്രവേശിച്ചു. 1997ന് ശേഷം ആദ്യമായാണ് അയാകസ് ചാംപ്യന്‍സ് ലീഗിന്റെ സെമിയില് പ്രവേശിക്കുന്നത്. പ്രീക്വാര്‍ട്ടറില് അഞ്ചുതവണ ചാംപ്യന്‍സ് ലീഗ് നേടിയ റയല് മാഡ്രിഡിനെ തകര്‍ത്തായിരുന്നു അയാകസിന്റെ ക്വാര്‍ട്ടര് പ്രവേശനം. റൊണാള്‍ഡോയുടെ ആദ്യ ക്ലബ്ബിനെയും നിലവിലെ ക്ലബ്ബിനെയും അയാക്‌സ് പുറത്താക്കി.\nചാംപ്യന്‍സ് ലീഗ് എന്ന ലക്ഷ്യവുമായാണ് മുന് റയല് മാഡ്രിഡ് താരമായ ക്രിസ്റ്റ്യാനോ റൊണാള്‍ഡോയെ യുവന്റസ് 2018ല് ടീമിലെത്തിച്ചത്. ഇതുവരെ ടീമിന്റെ പ്രതീക്ഷകള്‍ക്കൊത്താണ് ക്രിസ്റ്റി കളിച്ചത്. എന്നാല്, ക്വാര്‍ട്ടറിലെ പുറത്താവാല് റൊണാള്‍ഡോയ്ക്ക് ഭാവിയില് ഏറെ വിമര്‍ശനങ്ങള്‍ക്ക് കാരണമായേക്കാം. അഞ്ച് ചാംപ്യന്‍സ് ലീഗ് നേടിയ താരമാണ് റൊണാള്‍ഡോ. റൊണോയുടെ ഈ കഴിവ് കൊണ്ടാണ് യുവന്റസ് അദ്ദേഹത്തെ ടീമിലെത്തിച്ചത്. 2015ന് ശേഷം ആദ്യമായാണ് യുവന്റസ് ക്വാര്‍ട്ടറില് പുറത്താവുന്നത്. 2015ല് റയല്‍മാഡ്രിഡിനോടാണ് യുവന്റസ് പുറത്തായത്. ഇന്ന് നടക്കുന്ന മാഞ്ചസ്റ്റര് സിറ്റിടോട്ടന്‍ഹാം മല്‍സരത്തിലെ വിജയിയെയാണ് അയാകസ് സെമിയില് നേരിടുക.\najax wins 2-1 juventus reach champions league semi


Liquor shops reopen|പൂജയോടെ തുടക്കം; ആഘോഷം പടക്കം പൊട്ടിച്ച്! മദ്യവിൽപ്പനശാലകൾ തുറന്നത് 40 ദിവസത്തിനുശേഷം | liquor shops reopen in 11 states after 40 days – News18 Malayalam\nHome » photogallery » india » LIQUOR SHOPS REOPEN IN 11 STATES AFTER 40 DAYS\nLiquor shops reopen|പൂജയോടെ തുടക്കം; ആഘോഷം പടക്കം പൊട്ടിച്ച്! മദ്യവിൽപ്പനശാലകൾ തുറന്നത് 40 ദിവസത്തിനുശേഷം\nLiquor shops reopen | ലോക്ക്ഡൌണിന്റെ മൂന്നാം ഘട്ടത്തിനുള്ള ആഭ്യന്തര മന്ത്രാലയത്തിന്റെ മാർഗ്ഗനിർദ്ദേശങ്ങളിൽ മദ്യം വിൽക്കാൻ അനുമതി നൽകിയിരുന്നു. ലോക്ക് ഡൌണിൽ ആദ്യ രണ്ട് ഘട്ടങ്ങളിൽ മദ്യ വിൽപ്പന അനുവദിച്ചിരുന്നില്ല.\n| May 04, 2020, 12:25 IST\nന്യൂഡൽഹി: കോവിഡ് 19 വ്യാപനത്തെത്തുടർന്ന് പ്രഖ്യാപിച്ച ലോക്ക്ഡൌൺ തുടരുന്നതിനിടെ രാജ്യത്തെ ചില സംസ്ഥാനങ്ങളിലെ മദ്യവിൽപ്പനശാലകൾ ഇന്നുമുതൽ വീണ്ടും തുറന്നു. 40 ദിവസത്തിനുശേഷമാണ് മദ്യവിൽപ്പനശാലകൾ തുറന്നത്.\n11 സംസ്ഥാനങ്ങളിലാണ് കർശന നിയന്ത്രണങ്ങളോടെ സാമൂഹിക അകലം ഉറപ്പുവരുത്തി മദ്യവിൽപ്പനശാലകൾ പ്രവർത്തനം പുനഃരാരംഭിച്ചത്. ഡൽഹി, കർണാടക, ഗോവ, ആന്ധ്രാപ്രദേശ്, പശ്ചിമബംഗാൾ, ആസം, മഹാരാഷ്ട്ര, ഉത്തർപ്രദേശ്, രാജസ്ഥാൻ, ഛത്തീസ്ഗഢ്, ഹിമാചൽ പ്രദേശ് എന്നീ സംസ്ഥാനങ്ങളിലാണ് മദ്യവിൽപ്പനശാലകൾ തുറക്കുന്നത്.\nഡൽഹിയിൽ കണ്ടെയ്ൻമെന്‍റ് മേഖലയിൽ അല്ലാത്ത 150 മദ്യവിൽപ്പനശാലകൾക്കാൻ തുറക്കാൻ അനുമതിയുള്ളത്. വൈകിട്ട് ഏഴുമണിവരെ പ്രവർത്തിക്കാനാണ് അനുമതിയുള്ളത്.\nകർണാടകയിൽ ഹോട്ട് സ്പോട്ടുകൾ ഒഴികെയുള്ളിടത്ത് രാവിലെ ഒമ്പതുമുതൽ രാത്രി ഏഴുവരെ മദ്യഷോപ്പുകൾ തുറന്നു. ഒരു കിലോമീറ്റർ നീണ്ട നിര മദ്യം വാങ്ങുന്നതിനായി ചില സ്ഥലങ്ങളിൽ ദൃശ്യമായി. മദ്യഷോപ്പുകൾ തുറക്കുന്നതിന് മുന്നോടിയായി സംസ്ഥാനത്ത് ചിലയിടങ്ങളിൽ പൂജ നടക്കുകയുണ്ടാടി. ആറടി അകലവും ഒരേസമയം അഞ്ചുപേർ, മാസ്ക്ക് ധരിക്കണം തുടങ്ങിയ നിർദേശങ്ങൾ കർശനമായി നടപ്പാക്കും.\nമാസ്ക്ക് ധരിക്കാത്തവർക്ക് മദ്യമില്ല എന്ന മുന്നറിയിപ്പോടെയാണ് ഗോവയിൽ വിൽപ്പനശാലകൾ തുറക്കുന്നത്. വൈകീട്ട് ആറുമണിവരെയാണ് പ്രവർത്തനസമയം.\nമദ്യ ഉപഭോഗം നിരുൽസാഹപ്പെടുത്തുക എന്ന ലക്ഷ്യത്തോടെ പ്രൊഹിബിഷൻ ടാക്സ് എർപ്പെടുത്തി വിലവർദ്ധിപ്പിച്ചശേഷമാണ് ആന്ധ്രാപ്രദേശിൽ ഇന്ന് മദ്യവിൽപ്പനശാലകൾ പ്രവർത്തനം പുനഃരാരംഭിക്കുന്നത്. 25 ശതമാനം വരെയാണ് വില കൂട്ടിയത്. രാവിലെ 11 മുതൽ വൈകിട്ട് ആറുവരെയാണ് പ്രവർത്തനസമയം.\nമഹാരാഷ്ട്രയിൽ നോൺ കണ്ടെയ്ൻമെന്‍റ് സോണുകളിലാണ് മദ്യവിൽപ്പനയ്ക്ക് അനുമതിയുള്ളത്. കോവിഡ് ഏറ്റവുമധികം പടർന്നുപിടിച്ച സംസ്ഥാനമാണ് മഹാരാഷ്ട്ര.\nപശ്ചിമബംഗാളിൽ ഗ്രീൻ സോണുകളിൽ മാത്രമാണ് മദ്യഷോപ്പുകൾ തുറക്കുക. ഷോപ്പിങ് മാളുകളിലെ മദ്യഷോപ്പുകൾ തുറക്കില്ല.\nഉത്തർപ്രദേശിൽ കർശന സാമൂഹിക അകല നിയന്ത്രണങ്ങളോടെയാണ് മദ്യഷോപ്പുകൾ ഇന്നുമുതൽ തുറക്കുന്നത്. രാവിലെ 10 മുതൽ വൈകിട്ട് ഏഴുവരെയാണ് പ്രവർത്തനസമയം.\nഛത്തീസ്ഗഢിൽ നിയന്ത്രണരഹതി മേഖലകളിലാണ് മദ്യഷോപ്പുകൾ തുറക്കുന്നത്. രാവിലെ എട്ടുമുതൽ വൈകിട്ട് ഏഴുവരെയാണ് പ്രവർത്തനസമയം. സംസ്ഥാനത്ത് ചില സ്ഥലങ്ങളിൽ ഹോം ഡെലിവറി ഏർപ്പെടുത്താനും ഏക്സൈസ് വകുപ്പ് ആലോചിക്കുന്നുണ്ട്.\nആസമിൽ സംസ്ഥാനവ്യാപകമായി മദ്യശാലകൾ തുറക്കും. നേരത്തെ ഏപ്രിൽ 12ന് ഇവിടെ മദ്യഷോപ്പുകൾ തുറന്നെങ്കിലും കേന്ദ്രം ഇടപെട്ട് മൂന്നുദിവസത്തിനുശേഷം അടപ്പിക്കുകയായിരുന്നു.\nഹിമാചൽപ്രദേശിൽ മദ്യഷോപ്പുകൾ ഇന്നുമുതൽ തുറന്നുപ്രവർത്തിക്കും. മാർച്ച് 22 മുതൽ മെയ് മൂന്നുവരെ മദ്യഷോപ്പുകളുടെ ലൈസൻസ് ഫീസ് ഈടാക്കേണ്ടതില്ലെന്ന് സർക്കാർ തീരുമാനിച്ചിട്ടുണ്ട്.\nരാജസ്ഥാനിൽ റെഡ് സോൺ ഉൾപ്പടെ നിയന്ത്രിതമേഖലകളിലും കർശന ഉപാധികളോടെ മദ്യഷോപ്പുകൾ തുറക്കും.\nലോക്ക്ഡൌണിന്റെ മൂന്നാം ഘട്ടത്തിനുള്ള ആഭ്യന്തര മന്ത്രാലയത്തിന്റെ മാർഗ്ഗനിർദ്ദേശങ്ങളിൽ മദ്യം വിൽക്കാൻ അനുമതി നൽകിയിരുന്നു. ലോക്ക് ഡൌണിൽ ആദ്യ രണ്ട് ഘട്ടങ്ങളിൽ മദ്യ വിൽപ്പന അനുവദിച്ചിരുന്നില്ല.\nകർശന നിയന്ത്രണങ്ങളോടെ മദ്യവിൽപ്പനശാലകൾ തുറക്കാനാണ് സർക്കാർ അനുമതി നൽകിയത്. കൃത്യമായ സാമൂഹിക അകലം പാലിക്കണം. ഒരേസമയം കൌണ്ടറിന് മുന്നിൽ അഞ്ചുപേരെ മാത്രമെ അനുവദിക്കുകയുള്ളു, വാങ്ങാനെത്തുന്നവരും വിൽപ്പനശാലയിലെ ജീവനക്കാരും മാസ്ക്കുകളോ മുഖാവരണങ്ങളോ ധരിച്ചിരിക്കണം.\nറെഡ് സോണുകളിൽ ഉൾപ്പടെ മദ്യവിൽപ്പനശാലകൾ തുറക്കാം. എന്നാൽ ഹോട്ട് സ്പോട്ടായി പ്രഖ്യാപിച്ച സ്ഥലങ്ങളിൽ മദ്യഷോപ്പുകൾ തുറക്കുന്നതിന് അനുമതി നൽകിയിട്ടില്ല.


serial actress mridula jayakumar says about her serial entry - Malayalam Filmibeat\nനടന്റെ സെല്‍ഫിയില് അറിയാതെ കുടുങ്ങി; വഴി തുറന്നത് മലയാള സീരിയല് രംഗത്തേക്കെന്ന് നടി\n| Updated: Monday, December 12, 2016, 12:53 [IST]\nകൃഷ്ണ തുളസി സീരിയിലെ കൃഷ്ണയെ എല്ലാ പ്രേക്ഷകര്‍ക്കും പരിചയമുണ്ടാവും. മലയാളി സീരിയല് പ്രേക്ഷകരുടെ പ്രിയ കഥാപാത്രമായ കൃഷ്ണയെ അനശ്വരമാക്കിയത് മൃദുല വിജയകുമാറാണ്. നാലു സിനിമകളിലെ നായിക വേഷത്തിനുശേഷമാണ് മൃദുല സീരിയല് രംഗത്തേക്കു കടന്നു വരുന്നത്.\nഒരു സെല്‍ഫിയാണ് തന്നെ സീരിയല് രംഗത്തേയ്ക്ക് വഴിതെളിച്ചതെന്ന് മൃദുല പറയുന്നു. മനോരമ ഓണ്‍ലൈനിനു നല്‍കിയ അഭിമുഖത്തിലാണ് മൃദുല തന്നെ കുറിച്ചും കരിയറിനെകുറിച്ചുമെല്ലാം സംസാരിച്ചത്\nകൃഷ്ണയെപ്പോലെ ബോള്‍ഡ് അല്ല\nസീരിയയിലെ കൃഷ്ണയെപ്പോലെ താന് ജീവിതത്തില് ബോള്‍ഡല്ലെന്നാണ് മൃദുല പറയുന്നത്. സീരിയല് ഹിറ്റാവാന് തുടങ്ങിയതോടെ പലരും ഫോണ് ചെയ്യാന് തുടങ്ങി. ചിലരുടെയൊക്കെ സംസാരത്തിെന്റെ ടോണ് മാറാന് തുടങ്ങിയ മുതല് അമ്മയാണിപ്പോള് ഫോണെടുക്കാറെന്നും മൃദുല പറയുന്നു\nരണ്ട് തമിഴ് ചിത്രങ്ങള്\nചെറുപ്പം മുതലേ അഭിനയിക്കാന് താത്പര്യമുണ്ടായിരുന്നെന്നും ആദ്യം ഓഫര് ലഭിച്ചത് തമിഴ് ചിത്രത്തിലായിരുന്നെന്നും മൃദുല പറയുന്നു. 15ാം വയസ്സിലാണ് ജെനിഫര് കറുപ്പയ്യ എന്ന തമിഴ് സിനിമയില് നായികാ വേഷം ചെയ്യുന്നത്. പിന്നീട് കടന് അന്‍പൈ മുറിക്കും എന്ന മറ്റൊരു ചിത്രം ചെയ്തു. പിന്നീടാണ് സെലിബ്രേഷന് എന്ന മലയാള ചിത്രത്തിലെ നായികയാവുന്നത്. ഇന്‍ഫിനിറ്റി എന്ന മലയാള ചിത്രം റിലീസാകാനുണ്ട്.\nനെക്സ്റ്റ് ടോക്കണ് നമ്പര്\nഇന്‍ഫിനിറ്റിയ്ക്കു ശേഷം ചെയ്ത പടമായിരുന്നു നെക്സ്റ്റ് ടോക്കണ് നമ്പര്. അതിന്റെ ലൊക്കേഷനില് വെച്ചാണ് സംവിധായകനും നടനുമായ മധുമേനോന് എടുത്ത സെല്‍ഫിയില് അറിയാതെ പെട്ടുപോയതെന്നു മൃദുല പറയുന്നു. മധു മേനോന് ആ ചിത്രം സംവിധായകന് ഡോ.ജനാര്‍ദ്ദനു അയച്ചു കൊടുക്കുകയായിരുന്നു .ഫോട്ടോ കണ്ടയുടനെ അദ്ദേഹം മധുചേട്ടനെ തിരിച്ചുവിളിച്ച് പിന്നില് നില്‍ക്കുന്ന കുട്ടിയേതെന്നു ചോദിക്കുകയായിരുന്നെന്ന് മൃദുല പറയുന്നു\nപിന്നീട് സീരിയല് രംഗത്തേയ്ക്ക്\nആദ്യം സീരിയലിനോട് താത്പര്യമില്ലായിരുന്നെങ്കിലും പിന്നീട്ഓഫറുകള് സ്വീകരിക്കുകയായിരുന്നു. ആദ്യം കല്യാണ സൗഗന്ധികത്തിലെ ആര്യയായി പ്രേക്ഷകരുടെ മുന്നിലെത്തി. പിന്നീട് മഞ്ഞുരുകും കാലം ,കൃഷ്ണ തുളസി അങ്ങനെ ഒട്ടേറെ സീരിയലില് അഭിനയിക്കാന് അവസരം ലഭിച്ചു.\nഅച്ഛന്റെയും അച്ഛമ്മാവന്റെയും ഉപദേശം\nമൃദുലയുടെ അച്ഛന്റെ അമ്മാവനാണ് നടി അച്ഛമ്മാവനെന്നു വിളിക്കുന്ന അന്തരിച്ച ക്യാമറാമാന് ആനന്ദകുട്ടന്. ആനന്ദക്കുട്ടനും അപ്പൂപ്പനുമാണ് അഭിനയ ജീവിതത്തിലെ തന്റെ മാര്‍ഗ്ഗനിര്‍ദ്ദേശകരെന്നാണ് മൃദുല പറയുന്നത്.അദ്ദേഹത്തിന്റെ ഒരു ചിത്രത്തിലെങ്കിലും അഭിനയിക്കണമെന്ന ആഗ്രഹം ഉണ്ടായിരുന്നു. അതു നടന്നില്ലെന്ന് മൃദുല പറയുന്നു. മനസ്സിലെ വിഷമങ്ങള് ക്യാമറയ്ക്കു മുന്നില് കാണിക്കരുതെന്ന് അദ്ദേഹം പറയുമായിരുന്നെന്നും മൃദുല ഓര്‍ക്കുന്നു. ആരെങ്കിലും നെഗറ്റീവ് കമന്റുകള് പറഞ്ഞാല് അത് മനസ്സിലേക്കെടുക്കരുതെന്ന് എപ്പോഴും മുത്തച്ഛനും ഉപദേശിക്കും.\nസിനിമ തന്നെയാണ് ഇപ്പോഴും മോഹമെന്നും നല്ല അവസരങ്ങള് ലഭിക്കുകയാണെങ്കില് തീര്‍ച്ചയായും അഭിനയിക്കുമെന്നുമാണ് മൃദുല പറയുന്നത്. നിവിന് പോളി,ദുല്‍ക്കര് സല്‍മാന്, ഉണ്ണി മുകുന്ദന് എന്നിവരുട നായികയായി അഭിനയിക്കാനാണ് താതപര്യം. മൃദുലയുടെ അച്ഛന് വിജയകുമാര് ഒരു സ്വകാര്യ കമ്പനിയില് ജനറല് മാനേജരാണ്. അമ്മ റാണി വീട്ടമ്മയും.\nRead more about: serial actress malayalam entry selfie director tamil movie madhu mohan television ടെലിവിഷന് കൃഷ്ണ സെല്‍ഫി സീരിയല് നടി\nserial actress mridula jayakumar says about her serial entry


കരളിനെ സംരക്ഷിക്കാനായി ഭക്ഷണത്തിൽ ശ്രദ്ധിക്കേണ്ടത്... | How to Keep Your Liver Healthy\nവ്യായാമവും പോഷകങ്ങള് നിറഞ്ഞ നാടന് ഭക്ഷണങ്ങളും കരളിന്റെ ആരോഗ്യത്തിന് പ്രധാനമാണ്. മദ്യപാനവും പുകവലിയും ഒഴിവാക്കുക. കൊഴുപ്പും നീര്‍ക്കെട്ടും കുറച്ച് കരളിനെ പ്രവര്‍ത്തന സജ്ജമാക്കാന് വ്യായാമത്തിനാകും. ഡോക്ടറുടെ നിര്‍ദേശാനുസരണം മാത്രം വ്യായാമം ശീലിക്കുക.\nTrivandrum, First Published Oct 25, 2021, 7:30 PM IST\nമറ്റ് അവയവങ്ങൾ പോലെ തന്നെ പ്രധാനമാണ് കരളിന്റെ ആരോഗ്യവും. ജീവിതശെെലിയിലെ ചില മാറ്റങ്ങൾ കരളിന്റെ ആരോഗ്യത്തെ ബാധിക്കാം. മദ്യപാനമാണ് കരളിന്റെ ആരോഗ്യത്തെ തകര്‍ക്കുന്ന പ്രധാന വില്ലന്. ആഹാരത്തിലൂടെയും മറ്റും ശരീരത്തിലെത്തുന്ന വിഷവസ്തുക്കളെ അരിച്ച് മാറ്റുന്ന അവയവമാണ് കരള്.\nസ്വാഭാവികമായും മദ്യത്തിലുള്ള വിഷാംശങ്ങളും കരളില് വച്ച് തന്നെയാണ് വിഘടിക്കപ്പെടുന്നതും. അതുകൊണ്ടു തന്നെ മദ്യപാനത്തിന്റെ കുഴപ്പങ്ങള് ഏറ്റവുമധികം ബാധിക്കുന്നതും കരളിനെയാണ്. മദ്യപാനത്തിന് പുറമേ പോഷകക്കുറവ്, പച്ചക്കറികളിലും മറ്റും കലരുന്ന കീടനാശിനികള്, ചിലയിനം മരുന്നുകളുടെ തുടര്‍ച്ചയായ ഉപയോഗം, കൃത്രിമ ഭക്ഷണം, അമിത ഭക്ഷണം, വ്യായാമത്തിന്റെയും വിശ്രമത്തിന്റെയും കുറവ്, തുടര്‍ച്ചയായ മാനസിക സമ്മർദ്ദം തുടങ്ങിയവയും കരളിന്റെ ആരോഗ്യത്തെ ബാധിക്കാം.\nവെളുത്തുള്ളിക്കും മഞ്ഞളിനും കരളിന്റെ ആരോഗ്യസംരക്ഷണത്തില് ശ്രദ്ധേയമായ പങ്കുണ്ട്. കരളില് കൊഴുപ്പടിയുന്നതിനെ തടയാന് വെളുത്തുള്ളി ഉത്തമമാണ്. കരളിനെ ബാധിക്കുന്ന അണുബാധയ്‌ക്കെതിരെ പ്രതിരോധം തീര്‍ക്കാന് വെളുത്തുള്ളിക്കാവും. കരളിനെ ബാധിക്കുന്ന അര്‍ബുദത്തിനെതിരെ മഞ്ഞള് മികച്ചതാണ് . മിതമായ അളവില് മാത്രം ഇവയെ നിത്യഭക്ഷണത്തില്‍പ്പെടുത്തണം. തക്കാളി, നെല്ലിക്ക, മുരിങ്ങ, തണ്ണിമത്തന് ഇവയും കരളിന് ഗുണകരമാണ്.\nഓട്സിൽ നാരുകൾ ധാരാളമായി അടങ്ങിയിരിക്കുന്നതിനാൽ കരളിന്റെ ആരോഗ്യത്തിന് ഏറെ നല്ലതാണ്. ഓട്സിൽ ബീറ്റ-ഗ്ലൂക്കൻസ് എന്ന സംയുക്തം കൂടുതലാണ്. ഇത് കരളിൽ സംഭരിക്കുന്ന കൊഴുപ്പിന്റെ അളവ് കുറയ്ക്കാൻ സഹായിക്കും.\nസിട്രസ് പഴങ്ങളിൽ വിറ്റാമിൻ സി കൂടുതലായി അടങ്ങിയിട്ടുണ്ട്. കരളിന്റെ ആരോഗ്യത്തിനായി സിട്രസ് പഴങ്ങളായ മുന്തിരി, ഓറഞ്ച് എന്നിവ കഴിക്കണമെന്ന് ഡോക്ടർമാർ പറയുന്നു. ‘പോളിഫെനോൾസ്’ എന്ന ആന്റിഓക്‌സിഡന്റുകൾ ഇവയിൽ അടങ്ങിയിട്ടുണ്ട്. ഇത് കരളിൽ ഉണ്ടാകുന്ന വീക്കം കുറയ്ക്കാനും കരളിന് കേടുപാടുകൾ വരുത്താതിരിക്കാനും സഹായിക്കുന്നു.\nLast Updated Oct 25, 2021, 8:18 PM IST


May 30, 2018 , ജയന് വര്‍ഗീസ്\nകേരളത്തില് ‘ നിപാ ‘ വൈറസ് മൂലമുള്ള വവ്വാല്‍പ്പനി. ഡസനിലധികം പേര് മരിച്ചു കഴിഞ്ഞു. അടിപൊളി പത്രങ്ങള്‍ക്ക് വെണ്ടക്കാ വാര്‍ത്തകള്, ആശുപത്രി തന്പുരാക്കള്‍ക്ക് അയിലച്ചാകര, രാഷ്ട്രീയക്കാര്‍ക്ക് രക്തസാക്ഷികള്, മതക്കാര്‍ക്ക് മരണാനന്തര കൊയ്ത്ത് .\nവൈദ്യ ശാസ്ത്ര വിശാരദന്മാര് പരീക്ഷിച്ചും, നിരീക്ഷിച്ചും തല പുകഞ്ഞു ഗവേഷണം നടത്തിയതിന്റെ ഫലമായി പുതിയ പനിക്ക് മനോഹരമായ ഒരു പേര് കണ്ടു പിടിക്കുവാന് സാധിച്ചുവത്രെ ! ” നിപാപ്പനി. ” അതിലുമുണ്ടൊരു ആഗോളവല്‍ക്കരണ ഗ്ലോബല് സ്റ്റാറ്റസ്. ഇന്നലെവരെ വെറും എലിയുടെ, പെരുച്ചാഴിയുടെ, പീറകൊതുകിന്റെ പേരിലല്ലായിരുന്നോ പനി ? ഇന്നിപ്പൊളിതാ, സായിപ്പിന്റെ സ്വന്തം ഭാഷയിലിലൊരു ഡങ്കന് നാമം “നിപ്പാ,” കേരളം വളരുന്നൂ വീണ്ടും കെറിയും കടന്നും ചെന്ന് ….അങ്ങിനെ…അങ്ങിനെ !\nഎന്തുപറ്റി നമ്മുടെ കേരളത്തിന്? ഇന്ത്യയില് ഏറ്റവും കൂടുതല് മഴ ലഭിക്കുന്ന പ്രദേശങ്ങള് കേരളവും, ചിറാപ്പുഞ്ചിയുമാണെന്ന് നമ്മള് അഭിമാനത്തോടെ പഠിച്ചിരുന്നു. ‘ ശ്യാമ സുന്ദര, ഭാവ സുന്ദര നാട് ‘ എന്നൊക്കെ കവികള് പാടി. മകരക്കുളിരും, മാംപൂ മണവും നിറഞ്ഞു നിന്ന്, ആതിഥ്യ മര്യാദയുടെ അനുഗ്രഹ നിലമെന്ന് അറിയപ്പെട്ട്, മത സൗഹാര്‍ദ്ദത്തിന്റെ മണിപ്പന്തല് എന്നഭിമാനിച്ചു ‘ ഭ്രാന്താലയം ‘ എന്നാക്ഷേപിച്ച വിവേകാനന്ദനെ നിഷേധിച്, ‘ ദൈവത്തിന്റെ സ്വന്തം നാട് ‘ എന്ന ഓമനപ്പേര് വാരിച്ചൂടി നിന്ന കേരളത്തിന് എന്ത് പറ്റി ?\nഅധികാര രാഷ്ട്രീയത്തിന്റെ അപ്പക്കഷണങ്ങള്‍ക്കു വേണ്ടി, അറവു ശാലകള്‍ക്കു മുന്‍പില് കാവലിരിക്കുന്ന തെണ്ടിപ്പട്ടികളെപ്പോലെ തരം താഴുന്ന നാണം കേട്ട രാഷ്ട്രീയക്കാര്, അവരുടെ അളിഞ്ഞ ആസനം താങ്ങി ആനുകൂല്യങ്ങളുടെ അടുത്തൂണ് പറ്റുന്ന മത മേധാവികള്, എല്ലാ ജീവിത മൂല്യങ്ങളെയും ചവിട്ടി മെതിച് വളര്‍ന്നു വന്ന, ധന സന്പാദനത്തിന്റ മൃഗതൃഷ്ണയുമായി മുന്നേറുന്ന സാമൂഹ്യാവസ്ഥ, ഈ സാമൂഹ്യാവസ്ഥയുടെ പുത്തന് പേരായ ‘ അടിപൊളി ‘ യുടെ അവതാരങ്ങളായി മാറിയ സാംസ്കാരിക പ്രവര്‍ത്തകര്, കലയും, സാഹിത്യവും തങ്ങള് ജീവിക്കുന്ന സമൂഹത്തിന്റെ കണ്ണാടിയാക്കാന് കഴിയാതെ കസേര കളിച്ചു കാലം പാഴാക്കുന്ന ഖലാഹാരന്മാരും, പേനയുന്തുകാരും, മിമിക്രിക്കാരുടെ കോമാളിക്കൈകളില് കഴുത്ത് ഞെരിക്കപ്പെടുന്ന മലയാള സിനിമ, ഒരേ ദിവസം ഒന്‍പതു സാരി മാറുന്ന ദരിദ്ര നായികമാരുടെ കണ്ണീര്‍പ്പുഴകളില് മുങ്ങിപ്പൊങ്ങുന്ന മെഗാ സീരിയലുകള്, കാപ്പിക്കുരു മാലയും, കനത്ത ബ്രെസ് ലെറ്റുമായി വിലസുന്ന സിനിമാ സീരിയല് നായകന്മാര്, ഇരുപത്തി നാല് മണിക്കൂര് ഫുള് ടൈം പ്രോഗ്രാമുമായി മനുഷ്യനെ ശ്വാസം വിടാനനുവദിക്കാതെ ഇടിച്ചു കയറി പിടിച്ചു നില്‍ക്കുന്ന ചാനലുകള് …..അടിപൊളി തന്നെ ജീവിതം ?\nപത്തായം പെറും, ചക്കി കുത്തും, അമ്മ വയ്ക്കും, ഞാനുണ്ണും എന്ന നിലയിലേക്ക് വന്നൂ കാര്യങ്ങള്. മേലനക്കി ജോലി ചെയ്യുക എന്നത് ഒരു നാണക്കേടായി മാറീ സമൂഹത്തില്. ശന്പളവും, കിന്പളവും, കോഴയും, കമ്മീഷനും, ഹവാലയും…ഇതിലുപരി ഗള്‍ഫില് നിന്നും, പടിഞ്ഞാറന് നാടുകളില് നിന്നും ഒഴുകിയെത്തുന്ന വിദേശപ്പണവും. എല്ലാം കൂടി നമ്മുടെ ചുണ്ണാന്പു കൊച്ചമ്മമാരെ ഇരുപത്തി നാല് മണിക്കൂറും ടി. വി. ക്കു മുന്നില് തന്നെ പിടിച്ചിരുത്തുന്ന അവസ്ഥ നിലവില് വന്നു.?\nപാടങ്ങള് നികത്തി നമ്മള് കോണ്‍ക്രീറ്റ് ഞാറുകള് നാട്ടു. രാസവളങ്ങള് വാരി വിതറി നാം നമ്മുടെ തെങ്ങുകളുടെ മണ്ടകള് മറിച്ചു. സര്‍ക്കാര് ശാസ്ത്രജ്ഞന്മാര് ഇതിനെ ‘ മണ്ഡരി ‘ എന്ന് വിധിയെഴുതി സ്തുതിച്ചു. മാവും, പ്ലാവും മുറിച്ചു വിറ്റ് നാമവിടെ റബറും, അക്കേഷ്യയും വളര്‍ത്തി. ചക്കയും, മാങ്ങയും, മുരിങ്ങക്കായുമൊക്കെ തിന്നുന്നവനെ പച്ചപ്പരിഷ്ക്കാരികള് പട്ടിയെപ്പോലെ കരുതി ആക്ഷേപിച്ചു.\nകാര്‍ഷിക വിളകള്‍ക്കും, പഴങ്ങള്‍ക്കും, പച്ചക്കറികള്‍ക്കുമെല്ലാം പേര് കേട്ടിരുന്ന കേരളം ഇന്ന് തരിശായിക്കിടക്കുന്ന കൃഷി ഭൂമികളാല് സന്പന്നമാണ്. കേരളീയനെപ്പോലെ അത്ര നിറമില്ലാത്തവനും, പരിഷ്ക്കാരമില്ലാത്തവനുമായ പാവം തമിഴന് കൃഷി ഏറ്റെടുത്തു. അവന്റെ മണ്ണില് വെള്ളമില്ല. എന്നിട്ടും ഭഗീരഥനെപ്പോലെ തപസ്സു ചെയ്ത് കൊണ്ട് അവന് വെള്ളത്തിനായി അലഞ്ഞപ്പോള് നമ്മുടെ മുല്ലപ്പെരിയാറും, കാവേരിയുമൊക്കെ അവനു വേണ്ടി ജലം ചുരത്തി. കാട്ടു കരിന്പനകള് മരവിച്ചു നിന്ന തമിഴകത്തെ മണ്ണ് ഇന്ന് സസ്യ ശാമള കോമളമായ കൃഷി ഭൂമികളാണ്, വയലേലകളാണ്. ജല സമൃദ്ധിയില് പച്ച പുതച്ചു നിന്ന കേരളം കോണ്‍ക്രീറ്റിന്റെ ചാര നിറത്തില് മരവിച്ചു വരണ്ടു കിടക്കുന്നു?\nഇവിടെ ഒന്നുണ്ട്. കേരളീയന് ‘ പാണ്ടി ‘ എന്ന് പരിഹസിച്ചു വിളിക്കുന്ന ഈ തമിഴ് നാട്ടുകാരന് തന്ത്രം പഠിച്ചവനാണ്. മലയാളത്താന് അണ്ണാച്ചിയുടെ പൊങ്ങച്ചത്തെ മുതലെടുക്കുവാന് അവനറിയാം. അവിടെ അവന് രണ്ടു കൃഷിയാണ്. ഒന്ന് സ്വന്തം തിന്നാനുള്ളതും, മറ്റൊന്ന് കയറ്റി അയക്കാനുള്ളതും. തിന്നാനുള്ളത് വളരെ സൂക്ഷ്മതയോടെ രാസവളങ്ങളും, കീട നാശിനികളും പ്രയോഗിക്കാതെ ഒരു കൃഷി. കയറ്റി അയക്കാ ഉള്ളത് കടുത്ത രാസവള കീട നാശിനി പ്രയോഗത്തോടെയുള്ള മറ്റൊരു കൃഷി. പച്ചക്കറികളും, പഴവര്‍ഗ്ഗങ്ങളും ‘ ഫ്യൂറിഡാന് ‘ എന്ന മാരക വിഷം ചേര്‍ത്ത മണ്ണിലാണ് വിത്ത് നടുന്നത് തന്നെ. ഈ ചെടികളെ യാതൊരു കീടവും ആക്രമിക്കുകയില്ല. എന്തെന്നാല്, ചെടികള് ഉള്‍ക്കൊള്ളുന്ന ഫ്യൂറിഡാന് ആക്രമിക്കാനെത്തുന്ന കീടത്തെ സ്പര്‍ശന മാത്രയില്‍ത്തന്നെ കൊന്നു കളയുന്നു. ഫലങ്ങളും, പഴങ്ങളും മുഴുത്തും, തുടുത്തും കാണപ്പെടുന്നതിനുള്ള ചില ഹോര്‍മോണ് പ്രയോഗങ്ങളുമുണ്ട്.\nഒന്നറിയുക. വളരെക്കാലമായി ശരീരം ഏറ്റുവാങ്ങുന്ന ഈ വിഷം പ്രാണന് പുറംതള്ളിയേ തീരൂ. തലവേദന, വയറിളക്കം, ശര്‍ദ്ദി, ജലദോഷം ഇവയെല്ലാം ഉണ്ടാവും. ശരീരത്തില് അടിഞ്ഞു കൂടിയ വിഷം ഈ മാര്‍ഗ്ഗങ്ങളിലൂടെ പുറം തല്ലാന് ശ്രമിക്കുകയാണ് പ്രാണന് അഥവാ, വൈറ്റല്‍പവര്. നാം സമ്മതിക്കില്ല .പേടിച്ചു വിറച്ചു നാം ആശുപത്രിയിലെത്തുന്നു. അവിടെ ഡാക്ടര് എം. ഡി.യുടെ കടുത്ത പരിശോധനകള്. രക്തം, കഫം, മലം, മൂത്രം പിന്നെ ഒരു സ്കാനിങ്ങും. വൈറസ്…മുടിഞ്ഞ വൈറസ്. മുരടന്റെ മുറുക്കാന് പൊതി പോലെ ആന്റി ബയോട്ടിക്കിന്റെ ഒരു ഗുളികപ്പൊതിയും, ഒഴിഞ്ഞൊട്ടിയ കീശയുമായി വളഞ്ഞു കുത്തി വീട്ടിലെത്തുന്നതോടെ പകുതി അസുഖം മാറിയതായിത്തോന്നും. ഗുളികകള് കഴിച്ചു തീരുന്നതോടെ പൂര്‍ണ്ണ സൗഖ്യം. ഹാവൂ….\nസംഭവിച്ചതെന്താണ്? ആഹാരത്തിലൂടെ അകത്തു കടന്ന വിഷ വസ്തുക്കളെ സംസ്കരിച് ചികിത്സ പോലും ആവശ്യമില്ലാത്ത പ്രകട രോഗങ്ങളിലൂടെ വിസര്‍ജ്ജിക്കുകയായിരുന്നൂ പ്രാണന്. അതിനിടയിലാണ്, കഠിന വിഷങ്ങള് ഉള്‍ക്കൊള്ളുന്ന രാസ വസ്തുക്കളായ ആന്റിബയോട്ടിക്കുകള് അകത്തെത്തുന്നത്. അപ്പോള് ഈ പുതിയ വിപത്തിനെ നേരിടുന്നതിനായി ആദ്യം തുടങ്ങി വച്ച വിസര്‍ജ്ജന പ്രിക്രിയ പ്രാണന് നിര്‍ത്തി വയ്ക്കുന്നു. രോഗം മാറിയതായി നമുക്ക് തോന്നുന്നു.\n” എനിക്ക് പനി തരൂ. അത് കൊണ്ട് ഞാന് എല്ലാ രോഗങ്ങളും സുഖപ്പെടുത്താം ” എന്ന് ധീരമായി പ്രഖ്യാപിച്ചത്, ആധുനിക വൈദ്യ ശാസ്ത്രത്തിന്റെ പിതാവായി അറിയപ്പെടുന്ന ഹിപ്പോ ക്രസ്റ്റസാണ്. ഹിപ്പോ ക്രസ്റ്റസിന്റെ പേരില് പ്രതിജ്ഞയെടുക്കുന്നവര്‍ക്ക് അദ്ദേഹത്തെ തള്ളിപ്പറയാനാകുമോ?\nഈ നിഗമനങ്ങള് ശരിയാണെങ്കില് അതിനുള്ള പരിഹാരവും ഒറ്റ വാക്യത്തിലൊതുക്കാവുന്നതാണ്. ( ആവുന്നത്ര ) പ്രകൃതിയിലേക്ക് മടങ്ങുക. അപരിഷ്കൃതമെന്ന് അടിപൊളിക്കാര് പുച്ഛിക്കുന്ന കൃഷി ആരംഭിക്കുക? ആവുന്നത്ര ഭക്ഷ്യ വസ്തുക്കള് വിഷ രഹിതമായി സ്വയം ഉല്‍പ്പാദിപ്പിക്കുക. മണ്ണില്ലാത്തവരെ മറക്കുന്നില്ലാ. ഏവര്‍ക്കും ഒരു മുറ്റമോ. ടെറസോ ഉണ്ടല്ലോ? പൂച്ചട്ടികള്‍ക്കൊപ്പം പച്ചക്കറികള് വീട്ടിലും വളര്‍ത്താമല്ലോ? ഓരോ വീട്ടമ്മയും സ്വന്തം മുറ്റത്ത് ഒരു പച്ചക്കറിത്തോട്ടം നട്ടുണ്ടാക്കുക. അടുക്കളയില് പാത്രം കഴുകുന്ന വെള്ളം കൊണ്ട് നനയ്ക്കുക. കീടങ്ങള്‍ക്കെതിരെ ഉപ്പു ലായനി, സോപ്പ് ലായനി മുതലായവ ഉപയോഗിക്കുക. വിലയിടിഞ്ഞു നടുവൊടിഞ്ഞ തേങ്ങാ ധാരാളം ഭക്ഷണത്തില് ഉള്‍ക്കൊള്ളിക്കുക. ചീരയില, മുരിങ്ങയില മുതലായ ഇലക്കറികള് ഉപയോഗിക്കുക. ( നൂറു ഗ്രാം വിഷമില്ലാത്ത ചീര ദിവസവും ഭക്ഷണത്തില് ഉള്‍പ്പെടുത്തിയാല് ഒരു പക്ഷേ നിങ്ങള്ക്ക് മേലില് പനി ഉണ്ടാവാനേ പോകുന്നില്ലാ ) പുറത്തു നിന്ന് വാങ്ങുന്ന ഭക്ഷ്യ വസ്തുക്കളില് വിഷം കലര്‍ന്നിട്ടില്ലന്ന് ഉറപ്പ് വരുത്തുക. അലുമിനിയം പാത്രങ്ങള് അടിച്ചു ചളുക്കി ഗാര്‍ബേജിലെറിയുക. ഇതൊക്കെ എന്തിന് എന്ന് വിശദീകരിക്കുവാന് ആഗ്രഹമുണ്ട്. ഈ ലേഖനത്തില് അതിനുള്ള ഇടമില്ലാത്തതിനാല് തല്‍ക്കാലം വിടുന്നു.\nദൈവത്തിന്റെ സ്വന്തം നാട് രോഗത്തിന്റെയും, ദുഖത്തിന്റെയും നാടല്ല. സുഖത്തിന്റെയും, സന്തോഷത്തിന്റെയും നാടാണ്. അവിടം രോഗാതുരമായെങ്കില് അതിനുത്തരവാദി ദൈവമല്ല. നമ്മള്. നമ്മുടെ താളപ്പിഴ? അത് തിരിച്ചറിഞ്ഞു നമ്മള് തിരുത്തണം. നാടിന്റെ പേര് അന്വര്‍ത്ഥമാകണം. അപ്പോള് മരണം പോലും ഒരു പേടി സ്വപ്നമാകില്ല. അത് മധുരോദാരമായ ഒരു സുഖാനുഭൂതിയാകും. അത് തിരിച്ചറിഞ്ഞ ആചാര്യന്മാരാണ് അതിനെ ‘ സമാധി ‘ എന്ന് വിളിച്ചത്.\nഇനിയെങ്കിലും ഇതൊക്കെ അനുഷ്ഠിക്കാന് ആരംഭിച്ചില്ലെങ്കില് വര്‍ഗ്ഗനാശം സംഭവിച്ചുപോയ അപൂര്‍വ ജീവികളുടെ പരന്പരയില് ഇന്നല്ലെങ്കില് നാളെ മാമുഷ്യനും കണ്ണി ചേര്‍ന്നേക്കാന് ഇടയുണ്ട്.